BHRT od prvog siječnja nema načina za prikupljanje RTV pristojbe, postojeći model ne funkcionira - Centralna | Iz srca...\nBHRT od prvog siječnja nema načina za prikupljanje RTV pristojbe, postojeći model ne funkcionira\nUpravni odbor Samostalnog sindikata radnika u BHRT-u najoštrije je osudio, kako navodi, ignorantski odnos koji zastupnici u Parlamentarnoj skupštini BiH pokazuju prema rješavanju egzistencijalnog problema BHRT-a, kao i ostala dva javna emitera u BiH.\nPodsjećaju osnivače tog medija, Parlamentarnu skupštinu BiH, da se bliži kraj godine i da je BHRT pred financijskim kolapsom, jer od prvog siječnja više nemaju načina za prikupljanje RTV pristojbe, a i model koji postoji, zbog nepoštivanja zakona i zakonskih propisa, nije adekvatan i ne može osigurati nesmetano funkcioniranje Javnih RTV servisa u BiH.\nTakođer, navode da su, osim osnovne djelatnosti koju obavljaju – a to je neovisno, fer i objektivno informiranje javnosti – ugrožena njihova osnovna ljudska prava, te da ne traže milostinju, već ono što im zakonom pripada.\nIstiču da ne žele biti poligon za političke igre i zahtijevaju da im bude omogućeno da nesmetano i neopterećeno ispunjavaju svoju primarnu funkciju: biti u službi svih građana ove zemlje i biti Javni medijski servis BiH.\n– Ovim putem jasno podcrtavamo da ćemo se, svim mogućim sredstvima u skladu sa zakonom i statutom organizacije, boriti za svoja prava na nesmetan i plaćen rad i da ćemo štititi prava i interese svih uposlenih u BHRT-u, makar to značilo i izlazak na ulicu. Ova kuća nije zaslužila da bude talac političkih potkusurivanja, a ima suviše dugu tradiciju da bi bila ugašena iz istih, već gore navedenih razloga – navedeno je u priopćenju.\nPrethodni članakPotpisan ugovor o rekonstrukciji neasfaltirane dionice puta ka Tarčinu\nSljedeći članakWashington Post o BIH: Hrvati majorizirani, ne vjeruju Daytonu


Poražavajući podatak: Samo prošli mjesec ugašeno oko stotinu tvrtki u BIH – Centralna.ba\nPoražavajući podatak: Samo prošli mjesec ugašeno oko stotinu tvrtki u BIH\n„Korupcija, mito, to je najgore u Bosni što postoji“, kaže za Radio Slobodna Evropa Ismet Dizdarević, vlasnik prevozničke kompanije „ACTUAL INTERNATIONAL“ iz Gradiške, na zapadu Bosne i Hercegovine, u kojoj je u prosincu otvoren stečaj.\nU firmi „Dobraš trade“ iz Laktaša, u okolini Banjaluke, preduzeću koje se bavilo maloprodajom dijelova za autobuse, u prosincu je zaključen likvidacioni postupak. Preduzeće je ugašeno, vlasnik otišao u inozemstvo, a u firmi je ostala jedino Zora Đurđević, koja je bila računovođa. Ona pojašnjava u jednoj rečenici što se dogodilo u firmi:\nNa većinu telefonskih brojeva firmi sa spiska iz Službenih glasnika Federacije BiH i Republike Srpske koje smo pozvali, se više nitko ne javlja.\nU LISTOPADU ZATVORENO 80 PREDUZEĆA\nI tokom listopada 2019. godine, prema podacima entitetskih službenih glasnika, zatvoreno je osamdeset preduzeća, a za još toliko je otvoren postupak likvidacije i stečaja.\nBLOKIRANO VIŠE OD 95 TISUĆA RAČUNA\nPrema posljednjim podacima Centralne banke Bosne i Hercegovine, objavljenim prije nekoliko dana, blokirano je više od 95 tisuća računa poslovnih subjekata, dok preko 50 tisuća firmi u Bosni i Hercegovini imaju blokiran barem jedan račun.\nPrivrednici su i na početku ove, nove 2020. godine zatražili ukidanje suvišnih parafiskalnih nameta, smanjenje poreznih opterećenja.\nTraže i da se, po uzoru na europske ekonomije, uvedu podsticaji za tehnološki razvoj čime bi se podstakla konkurentnost, te povećao izvoz. Privrednici sve to traže kako bi mogli da povećaju i plaće zaposlenih, a time smanje i odliv radne snage.


Ministar sporta i omladine Vanja Udovičić posetio FK ”Hajduk” iz Čuruga -\n13. juna 2020.0437\nMinistar sporta i omladine u Vladi Republike Srbije Vanja Udovičić posetio je danas fudbalski klub ”Hajduk” iz Čuruga, gde ga je dočekao Predsednik Opštine Žabalj Čedomir Božić sa saradnicima.\nMinistra je dočekao i predsednik kluba, kao i veliki broj mališana, članova FK ”Hajduk”, kojima je ministar Udovičić uručio opremu, ali i nakratko zaigrao sa njima terenu.\nDanas imam priliku da zajedno sa Predsednikom Opštine posetim FK ”Hajduk” iz Čuruga, i na taj način u direktnoj komunikaciji sa predstavnicima klubova i trenerima vidimo na koji način možemo da pomognemo razvoju lokalnog sporta. Veoma je važno razvijati klubove i u lokalnim samouprava, i na taj način pokazati da se ne pravi razlika između malih i velikih klubova. Razvojem sporta, i ulaganjem u ovakve klubove omogućavamo deci pravilan način vaspitanja, obrazovanja i sazrevanja. Želim da se zahvalim Predsedniku Opštine Žabalj jer je stavio u sam vrh prioriteta razvoj omladine i sporta, što pokazuju i sredstva koja ova lokalna samouprava izdvaja za sport, a po kojima se nalazi u samom vrhu, ne samo u Pokrajini već i na nivou Republike, rekao je ministar sporta i omladine Vanja Udovičić.\nPredsednik Opštine Žabalj Čedomir Božić najpre se zahvalio ministru Udovičiću na današnjoj poseti opštini Žabalj.\nVelika nam je čast i zadovoljstvo, kako za mene, tako i za sve žitelje Čuruga, da Ministar sporta danas poseti fudbalski klub ”Hajduk” iz Čuruga, koji je i najstariji klub na teritoriji opštine Žabalj. Opština Žabalj izdvaja preko 15 miliona na godišnjem nivou za razvoj sporta, i ni jedan sportski klub nema poteškoća u funkcionisanju, a po završetku vanredno stanja nastavili su sa svojim aktivnostima i letnjim pripremama. Kada govorimo o sportskoj infrastrukturi, u naredne dve godine očekuje se završetak sportske hale u Čurugu čiji kapacitet će biti oko hiljadu sedećih mesta, istakao je predsednik Opštine Žabalj Čedomir Božić.\nNakon obilaska ministar Vanja Udovičić i predsednik Opštine Čedomir Božić razgovarali su o predstojećim planovima i projektima u oblasti sporta, a koji će da se realizuju na teritoriji opštine Žabalj, koji će u mnogome dorineti odgovornom ponašanju u oblasti sporta na ovoj teritoriji.\nRelated tags : čedomir božićfk hajduk čurugopština žabaljvanja udovičić\n24. novembra 2020.0424\n24. novembra 2020., 10:37


Na Međunarodnoj konferenciji “Održivi razvoj nedovoljno razvijenih područja” koja se održala u Beogradu u organizaciji Kancelarije za održivi razvoj nedovoljno razvijenih područja, Gordana Stamenić državni sekretar u Ministarstvu pravde i državne uprave je istakla da to Ministarstvo u okviru svojih nadležnosti realizuje veoma značajan projekat koji će imati pozitivne efekte i na razvoj nedovoljno razvijenih područja.\n“Reč je o uspostavljanju i razvoju Centralnog sistema za elektronsku obradu i skladištenje podataka i čuvanje drugog primerka matičnih knjiga. Radi se o najvažnijem servisu o građanima u našoj zemlji, koji je ujedno i najveća mreža državnih organa u Srbiji, jer obuhvata više od 1.000 matičnih područja svih gradova i opština. To svakako ima veliki potencijal za modernizaciju državne uprave i posebno e-uprave”, istakla je Gordana Stamenić.\nNa skupu je istaknuto da je veliki problem što jedinice lokalne samouprave sa nerazvijenih područja nisu unele svoje podatke u Centralni sistem. Veliki problem u tom smislu za te jedinice lokalne samouprave je nedostatak materijalnih sredstava za obezbeđivanje računarske opreme za svoja matična podruja.\n“Taj problem je na sreću prevaziđen kroz saradnju Ministarstva pravde i državne uprave i Kancelarije za održivi razvoj nedovoljno razvijenih područja. Kancelarija se obavezala da u narednom periodu obezbedi sredstva za nabavku računarske opreme za ta matična područja”, rekla je Gordana Stamenić.\nOna je istakla da je Centralni sistem za elektronsku obradu i skladištenje podataka i čuvanje drugog primerka matičnih knjiga najvažniji servis o građanima u našoj zemlji, koji bi u budućnosti pored elektronskog vođenja matičnih knjiga trebalo da sadrži baze podataka i iz drugih povezanih oblasti, kao informacione podsisteme. Povezivanjem lokalnih samouprava sa nerazvijenih područja na Centralni sistem, omogućilo bi se na ovom području efikasnije obavljanje poslova državne uprave i jedinica lokalne samouprave, što će sve u krajnjem efektu doprineti bržem i lakšem ostvarivanju prava i interesa građana.


Republici Srpskoj predočena NATO ucjena koja se obija o glavu – Sarajevu | BL Portal\nRepublici Srpskoj predočena NATO ucjena koja se obija o glavu – Sarajevu\nSve u BiH počelo je da se svodi na pitanje „da“ ili „ne“ u NATO, a namjera da se rad zajedničkih institucija u BiH blokira dolazi od onih koji su i najviše zainteresovani da te institucije funkcionišu. Što se Republike Srpske tiče, blokada rada sarajevskih institucija i ne predstavlja neki problem.\nNeposredno poslije izbora u BiH, održanih početkom oktobra, većina analitičara smatrala je da ovu bivšu jugoslovensku republiku očekuje zanimljiva politička jesen. Svi oni, kao jedan od kamena spoticanja između političkih predstavnika Srba, Hrvata i Bošnjaka, navodili su, između ostalih mogućih sporova, i formiranje Savjeta ministara.\nPrema slovu Ustava, predsjedavajući Savjetom ministara u ovom mandatu trebalo bi da predsedava neko iz redova srpskog naroda, a za kandidata je izabran Zoran Tegeltija.\nMeđutim, zanimljiva politička jesen pretvorila se u zanimljivu političku zimu, a vrlo je vjerovatno da će doći i zanimljivo političko proljeće, a Savjet ministara BiH još nije izabran.\nPrepreka izboru Vlade BiH nalazi se u stavu bošnjačkih političara koji izražavaju namjeru da ucjenom dođu do pristanka Republike Srpske za pristupanje BiH NATO-u. Ako nema otvorenog bosanskohercegovačkog puta u NATO, nema ni formiranja Savjeta ministara.\nNa pitanje novinara i da li će podržati Tegeltijino imenovanje za predsjedavajućeg Savjeta ministara, budući da je član stranke koja opstruira NATO put BiH, predsednik SDA Bakir Izetbegović odgovara da će ova stranka — trgovati.\nIzetbegovićev stav podržavaju dva člana Predsedništva — Šefik Džaferović iz SDA i Željko Komšić, predstavnik Hrvata izabran bošnjačkim glasovima.\nPostavlja se pitanje u čijem je interesu da se ne formira Savet ministara, kaže Aleksandar Vranješ sa Fakulteta političkih nauka iz Banjaluke.\n„Ono što je u svemu tome najzanimljivije jeste to što je iz RS jasno upućena poruka da je zvaničnoj Banjaluci najmanje stalo do funkcionisanja institucija BiH. Dakle, tu opet ulazimo u sferu takozvanog „bosanskog paradoksa“, da oni koji se najviše zaklinju u BiH svojim političkim potezima rade najviše na njenoj destabilizaciji i na taj način stvaraju određene probleme u njenom funkcionisanju“, objašnjava Vranješ.\nAko se pogleda kakve politike sprovode SDA i druge stranke slične političke orijentacije, vidi se da bi njima trebalo da bude najviše stalo da se sve institucije BiH uspostave i počnu da funkcionišu, dodaje on.\nUslovljavajući Milorada Dodika i vladajuću koaliciju u RS da se povuku kada je u pitanju ulazak BiH u NATO i da stave Rezoluciju Narodne skupštine RS o vojnoj neutralnosti ad akta, ili da je ne poštuju dok se politikom bave na nivou BiH, nelogična je, jer zašto bi Dodik to uradio, pita se Vranješ.\nDodik je jasno stavio do znanja da od BiH puta u NATO nema ništa i da će, ako bošnjačka politička elita i dalje bude insistirala na tome, ona biti odgovorna za blokadu zajedničkih institucija.\nJoš jedna zanimljiva stvar je, prema Vranješovim riječima, da je stav o brzom formiranju bosanskohercegovačkih institucija stigao iz Brisela, a bošnjačko uslovljavanje, zapravo, negira ovaj zahtjev.\nVIDEO – Dodik: Nema ništa od ulaska u NATO https://t.co/mesKZVKfRG\nIz toga se, kaže Vranješ, mogu izvući dva moguća zaključka. Prvi je da bošnjački političari ne drže do zahtjeva iz Brisela, drugi je da imaju podršku Brisela da ucenjuju Republiku Srpsku.\nBrisel uopšte nije reagovao na informacije da bošnjački političari uslovljavaju formiranje vlasti, iz čega se, opet, može izvući zaključak da i oni vide put u NATO kao jedan od važnijih prioriteta, pa čak i za normalno funkcionisanje Saveta ministara, napominje Vranješ.\n„Drugim riječima, ono što nas uče ranije aktivnosti Zapada ili međunarodne zajednice u BiH jeste da će se u nekom momentu oglasiti stavljajući u istu ravan i bošnjačke zahtjeve za blokadu formiranja Savjeta ministara i dosljedan stav srpskih predstavnika da se poštuje rezolucija o vojnoj neutralnosti. Želim da kažem da se uvijek mora napraviti neki balans, tako da, bez obzira na to što je srpska strana konstruktivna jer su se vrlo brzo ispunili svi uslovi za formiranje vlasti u RS i za formiranje vlasti na nivou BiH, ta proaktivnost neće biti uzeta u obzir, nego će biti rečeno da RS opstruiše vlast“, smatra Vranješ.\nŠtaviše, u međunarodnim forumima, RS će biti označena kao krivac za krizu vlasti u BiH, jer je Zapadu jedino stalo da MAP (akcioni plan za članstvo BiH u NATO) bude aktiviran.\n„Ovdje se sve svodi na ’da ili ne u NATO‘ i na koji će se način određene politike na osnovu tog pitanja formirati. Republika Srpska je jasno stavila do znanja da neće popustiti ni oko MAP, ni oko NATO puta, a sada ostaje da se vidi da li će se, kako i kada predomisliti bošnjački političari“, kaže Vranješ.\nAko se blokada rada sarajevskih institucija nastavi, to će se najviše odraziti na BiH, što Republici Srpskoj i ne predstavlja neki veliki problem, zaključuje Vranješ.\nHtjela da obraduje muža seksi čarapama, on joj polomio noge\nNe postoji ”čarobni štapić” za saobraćajne gužve u Banjaluci


Ruski oligarh napušta biznis: Lebedev udružuje snage s Putinom - Vijesti.me\nPRITISCI NA BIZNIS\nAleksandar Lebedev, vlasnik dnevnih listova „Indipendent“ i „Ivning standard“, saopštio je da se povlači iz biznisa u Rusiji kako bi mogao da se priključi najnovijoj političkoj incijativi Vladimira Putina dok se zemlja priprema za predsjedničke izbore, objavio je britanski „Gardijan“.\nLebedev je rekao da je pritisak službe bezbjednosti na njegov bankarski biznis postao prejak da je nemoguće da sa njim nastavi.\n„Za dva mjeseca planiram da napustim tu oblast i postanem obični građanin“.\nOn, ipak, nije objasnio zašto je - nakon što se godinama pozicionirao kao opoziciona figura - odlučio da sarađuje sa vlastima.\n„Mislim da nije moguće da nastavim bankarski posao“, kazao je Lebedev u intervjuu za Gazeta.ru, najugledniji portal onlajn vijesti.\nTajkun je to saopštenje postavio na svoju veb stranicu, poručivši da je njegov pokret Naš kapital odlučio da se pridruži Sveruskom narodnom frontu, koji je ranije ovog mjeseca osnovao Putin.\nSnimak greškom na veb stranici?\n„Gardijan“ navodi da je njegova odluka uslijedila nakon što je porastao pritisak na Banku nacionalnih rezervi (BNR), dragulj Lebedevog carstva. Krajem prošle godine maskirani policajci upali su u njeno sjedište, navodno u okviru istrage o prevari u maloj propaloj banci koji je BNR kupila 2008.\nLebedev je rekao da su uzrok pritiska njegove izjave u javnosti.\nSaopštenje je objavljeno dan nakon što je Lebedev objavio video snimak u kojem opisuje upad policije i navodnu umiješanost službenika Federalne službe bezbjednosti u korupciju.\nKasnije je objasio da je snimak „greškom“ postavljen na njegovu veb stranicu, te da će biti ponovo objavljen kada bude završen.\nLebedev je uspio da stekne ogromno bogatstvo u Rusiji uprkos čestim kritikama na račun rukovodstva države.\n„Novaja gazeta“, list čiji je suvlasnik sa bivšim liderom Sovjetskog Saveza Mihailom Gorbačovim, vodeći je opozicioni list u Rusiji.\nJednom je predložio da novinare opremi pištoljima, nakon serije ubistava čuvenih novinara tog lista.\nPutinov pokušaj da pridobije podršku naroda\nLebedev je u saopštenju dodao da je Naš kapital, društvena organizacija koju je osnovao da bi kontrirao smijenjenom gradonačeniku Moskve Juriju Luškovu, odlučio da se pridruži novom Putinovom pokretu.\nVeliki broj analitičara to vidi kao znak da Putin pokušava da pridobije narodnu podršku uoči parlamentarnih izbora krajem godine.\n„Spremni smo danas ne samo da sarađujemo sa (novim) moskovskom rukovodstvom, već i da podržimo Narodni front osnovan na inicijativu Vladimira Putina“, kazao je Lebedev, dodavši da se nada da će se fokusirati na borbu protiv korupcije.\nPutin je šestog maja na kongresu sve nepopularnije partije Jedinstvena Rusija najavio osnivanje Sveruskog narodnog fronta, ističući da će ujediniti društvene organizacije poput NVO, sindikata i grupa mladih.\nPokret bi, takođe, mogao da obezbijedi bazu podrške ako Putin pokuša da se distancira od Jedinstvene Rusije, čiji je rejting opao na rekordno nizak nivo, ukoliko odluči da se sljedeće godine vrati na mjesto predsjednika.\nIsto kao i ovamo, ne mozes bez podrske vlasti nijedan veci posa obavit.


NEFA NAMEŠTAJ DOO U LIKVIDACIJI!\n03. jun 2019. 11:35:03\tPročitano 1685 puta\nPozivaju se svi poverioci da svoja potraživanja prijave najkasnije u roku od 120 dana od dana objavljivanja ovog oglasa na internet strani APR.\nAdresa na koju poverioci treba da prijave svoja potraživanja:\nPoslovno ime: NEFA NAMEŠTAJ d.o.o. Beograd (Novi Beograd)- U LIKVIDACIJI\nAdresa: Mesto: Beograd, Novi Beograd, Ulica: Milutina Milankovića, br: 23\nOvim putem pozivamo sve potrošače koji su uplatili, a nisu dobili naručeni nameštaj da prijava svoja potraživanja na navedenu adresu NEFA nameštaj d.o.o. Beograd.\nUkoliko nije moguće sprovesti postupak likvidacije, a to je isplata svih poverilaca, pristupiće se pokretanju stečajnog postupka.\n“Iz stečajne mase prioritetno se namiruju troškovi stečajnog postupka, a po njihovom punom namirenju obaveze stečajne mase.\nStečajni poverioci se, u zavisnosti od njihovih potraživanja, svrstavaju u isplatne redove. Stečajni poverioci nižeg isplatnog reda mogu se namiriti tek pošto se namire stečajni poverioci višeg isplatnog reda.\nStečajni poverioci istog isplatnog reda namiruju se srazmerno visini njihovih potraživanja”.(Zakon o stečaju)\nZa sve potrošače bi bilo dobro da se sprovede i završi postupak likvidacije, a ne stečajni postupak jer ukoliko do njega dođe postoji verovatnoća da potrošači koji su poručili i uplatili nameštaj ostanu i bez nameštaja i bez novca.\nViše iz ove kategorije « Poskupljenje mesa: Cena svinjetine će užasno porasti Lekar iz Srbije preporučuje ZAKONSKU ZABRANU KORIŠĆENJA ROŠTILJA NA ĆUMUR, a ovo je razlog »


Redakcija 08.04.2021 13:01\nFrancuski menadžer Zinedine Zidane u subotu je stigao do svoje 250. utakmice sa Real Madridom, kada je klub pobedio 2:0 Eibar u okviru španske La Lige, javlja Anadolu Agency (AA).\nBivši legendardni veznjak ima neverovatnu karijeru trenera u Real Madridu sa 11 titula i pobeda u 166 od ukupno 251 utakmice.\nMenadžerska karijera Zidana u njegovom bivšem timu, Real Madridu, počela je u januaru 2016. godine, kada je zamenio španskog menadžera Rafaela Beniteza potpisavši dvoipogodišnji ugovor kada je imao 43 godine.\n– Jedini menadžer koji niže uzastopne trofeje u Ligi šampiona-\nU prvom meču, Real Madrid je osigurao pobedu od 5:0 nad Deportivom, a na kraju sezone, Zidane je osvojio svoj prvi trofej Lige šampiona nakon pobede rivala Atletico Madrida penalima u finalu.\nReal Madrid je takođe osvojio Ligu šampionu pobedom 4:1 nad Juventusom u finalu i time postao prvi tim koji je dva puta zaredom osvojio titulu šampiona u istoriji turnira.\nZidane je nastavio da stvara istoriju u Ligi šampiona narednih godina, kada je njegov tim u finalu 2018. godine pobedio engleski Liverpool sa 3:1 u najprestižnijem evropskom klupskom takmičenju tri puta zaredom.\nPet dana nakon finala Lige šampiona, Zidane je podneo ostavku da bi okončao svoj prvi mandat menadžera Real Madrida.\nUprkos neočekivanom odlasku, Zidane je ponovo bio na čelu Real Madrida nakon kratke pauze u martu 2019. godine, pošto je španska ekipa pretrpela loše rezultate tokom sezone 2018-2019.\nNakon te razočaravajuće sezone, Zidanov uticaj na Real Madrid bio je neposredan, što je dovelo do toga da je njegov tim obezbedio rekordnu 34. titulu u ligi u sezoni 2019-2020.\n– Vodio je Real Madrid u osvajanje 11 pehara-\nSmatran jednim od najodlikovanijih menadžera Real Madrida u istoriji, četrdesetosmogodišnji Francuz do sada je osvojio tri trofeja u Ligi šampiona, dva klupska svetska kupa, dva UEFA-ina Superkupa, dva Superkupa Španije i dve LaLigine titule.\nReal Madrid trenutno zauzima treće mesto u La Ligi sa 63 boda ove sezone, tri boda zaostatka za liderom i gradskim rivalom Atletico Madridom.\nZidane, pretenduje i na četvrti trofej u Ligi šampiona i sada njegova ekipa masovno korača ka polufinalu nakon što je njegov tim kod kuće u prvoj utakmici četvrtfinala pobedio Liverpool sa 3:1.\nPrethodni članakNezaboravni fudbaleri La Lige o velikom rivalstvu Real Madrida i Barcelone


Sudija Boljević: Nije tačno da predsednik Francuske bira sudije - Centar za istraživačko novinarstvo Srbije\nPredsednica Društva sudija Srbije Dragana Boljević; foto: N1\nPočetna misao državnog sekretara u Ministarstvu pravde Radomira Ilića da tužioci i sudije u Srbiji biraju sami sebe nije tačna, kaže Poverenik za samostalnost i član Državnog veća tužilaca Goran Ilić. Takođe, prema rečima predsednice Društva sudija Dragane Boljević, nije tačna ni njegova izjava da u Francuskoj sudije i tužioce bira predsednik Republike.\nDržavni sekretar u Ministarstvu pravde Radomir Ilić gostujući juče na Prvoj televizji izjavio je da treba da se uvede eksterna kontrola pravosuđa i da za razliku od Francuske u kojoj predsednik postavlja sudije i tužioce, ovde to rade „oni koji sede sa kriminalcima“.\nGoran Ilić iz Državnog veća tužilaca izjavu Radomira Ilića ocenjuje kao čudnu i nelogičnu.\n„On kaže da je problem u pravosuđu to što sudije i tužioci biraju sami sebe. To jednostavno nije istina. Tužioce, koji su starešine u jednom centralizovanom hijerarhijskom sistemu, bira Skupština na predlog Vlade. Državno veće tužioca ima skromnu, tehničku ulogu da pripremi listu kandadata. Članove Veća tužilaca bira parlament, sudije na prvi mandat i zamenike tužilaca bira parlament, predsednike sudova bira parlament. Dakle, niko ne može da uđe u pravosudni sistem, a da ne prođe neku vrstu političke potvrde kroz izbor u parlamentu. Prema tome sve to izgleda pomalo nelogično“, kaže Ilić za Centar za istraživačko novinarstvo Srbije (CINS).\nKako naglašava Ilić, državni sekretar smatra da bi dodavanje politike rešilo probleme sistema u kojem politika već ima ogromnu ulogu\n„Državni sekretar tvrdi da je pravosudni sistem loš. U tom sistemu politika ima dominantnu ulogu i on hoće probleme da reši tako što će dodati politiku. Kao da se boluje od nekog virusa pa vi hoćete dodavanjem virusa da izlečite čoveka“, dodaje Ilić.\nIlić za CINS objašnjava da svako ima pravo da kritikuje rad pravosuđa ukoliko je kritika zasnovana na činjenicama i do mere da kritika ne ugrožava njen autoritet.\n„Zabrinjavajuće je što iz te izjave proizilazi da je namera Ministarstva da ustavne promene idu u tom pravcu, a mi smo u postupak izmene Ustava upravo ušli iz nekog drugog razloga – da se smanji politički uticaj“, objašnjava Ilić.\nSa druge strane, predsednik Udruženja sudija i tužilaca Srbije Nenad Stefanović za CINS navodi da ne može da komentariše izjavu državnog sekretara Radomira Ilića koja predstavlja samo jednu u nizu svakodnevnih izjava aktera političkog života u Srbiji.\n„Što se tiče eksterne kontrole izbora, to je zanimljiva tema iz razloga što ne postoje objektivni kriterijumi za naprimer napredovanje tužilaca. Sadašnji saziv Državnog veća tužilaca , njegovi izborni članovi učestvovali su u izboru i napredovanju preko 200 zamenika javnih tužilaca u prethodne četiri godine i niko se od njih nije oglasio da je u konkretnim slučajevima bilo političkog pritiska. S druge strane, njihove odluke nema ko da kontroliše, a kolege koje nisu izabrane nemaju pravno sredstvo kojim bi osporili izbore“, precizira Stefanović.\nIako ističe da se ne bi izjašnjavao o modelima eksterne kontrole, Stefanović kaže da je jedna od ideja i da u postupku eksterne kontrole učestvuje Zaštitnik građana.\nPredsednica Društva sudija Srbije Dragana Boljević ističe da izjava Radomira Ilića ne odskače od generalne slike, da političari u Srbiji ne žele podelu vlasti.\n„Nepremirena su takva istupanja iz mnogo razloga. Vrlo slična istupanjima političara posle 2000. godine koji su vodili sistematsku kampanju protiv jedne od tri grane vlasti. Kod nas političari zaista ne mogu da prihvate da je Ustav proklamovao podelu vlasti, vladavinu prava i nezavisnost sudske vlasti“, precizira Boljević.\nCINS je inače još ranije pisao o tome kako političari preko medija prenose poruke u kojima unapred označavaju krivce i na taj način poručuju sudovima i tužilaštvima šta u određenim postupcima treba da rade, dok u javnosti stvaraju privid da je slučaj rešen.\nBoljević se osvrnula i na Ilićeve prognoze izmena Ustava s ugledom na francuski sistem.\n„Nije tačno da predsednik Francuske bira sudije. On ih ne bira već Visoki savet magistrature predlaže pa ih predsednik imenuje, ali Visoki savet magistrature predlaže u jednom vrlo komplikovanom postupku i prava predsednika Republike su vrlo ograničena u pogledu toga da li će ih imenovati ili ne“, kaže predsednica Društva sudija.\nDodala je da se protiv takvog sistema sudije i tužioci u Francuskoj bore jer to nije idealan model.\nDragana Boljevićdruštvo sudija srbijenenad stefanovićpravosuđeradomir ilićtužilaštvo


Država je vodila pregovore pojedinačno sa svim vodećim kompanijama od samog početka\nFahir Karalić 12.01.2021\nEKSKLUZIV Kisić-Tepavčević za „Avaz“: Nismo se samo pouzdali u COVAX, pretpostavili smo da će biti dugački redovi čekanja za vakcine\nKisić-Tepavčević: Odmah smo reagovali\nMeđu prvima osigurali vakcine za građane\nZajedno s premijerkom Anom Brnabić, prva je vakcinisana u Srbiji i, inače, u regionu. Kaže da su u Vladi Srbije ponosni što su uspjeli među prvima osigurati vakcine za građane te da je željela vlastitim primjerima ukazati na važnost vakcinacije.\nNismo željeli da išta prepustimo slučaju\n- Osim COVAX-a, mi smo odmah na početku reagovali i uložili finansijska sredstva. Praktično, država je vodila pregovore pojedinačno sa svim vodećim kompanijama od samog početka. Nismo se samo pouzdali u COVAX, jer znamo koliko je velika zainteresovanost i mogli smo da pretpostavimo da će da budu ti dugački redovi čekanja. Nismo željeli da išta prepustimo slučaju – poručuje Kisić-Tepavčević.\nIntegralni intervju čitajte u sutrašnjem printanom izdanju „Dnevnog avaza“.\n24.12.2020 u 07:47\nDarija Kisić-Tepavčević Srbija COVAX Vlada Srbije


Istraga o vezama Mobtela i Mobikosa\nOdluka srpske Vlade da oduzime licencu za bavljenje mobilnom telefonijom kompaniji Mobtel izazvala brojne oprečne reakcije u javnosti.\nBraneći odluku Vlade, ministar za kapitalne investicije Velimir Ilić izjavio je da kompanija BK Trejd dobila licencu za mobilnu telefoniju na celoj teritoriji Srbije i da u ugovoru piše da se licenca ne može preprodati niti ustupiti bilo kome bez pismene saglasnosti Vlade, a da je to Mobtel učinio potpisivanjem ugovora sa firmom Mobikos, čiji je vlasnik kosovski biznismen Ekrem Luka.\nMinistar Ilić je rekao da je oko tog slučaja pokrenuta istraga i zatim naglasio da je tim ugovorom bezbednosna situacija u Srbiji bila totalno ugrožena jer je jedan od velikih protivnika države ušao u sistem i mogao da prisluškuje.\nNezavisni ekonomski analitičar i direktor Centra za slobodno tržište Miroslav Prokopijević tvrdi da je oduzimanje licence Mobtelu trapavo izvedena politička odluka. Prokopijević je ocenio da je argument Vladre potpuno neuverljiv i zamerio joj što ranije nije reagovala ukoliko je imala saznanje da je Mobtel sklopio po državu štetan ugovor sa Mobikosom iz Peći. Ako do sada vlast nije imala takva saznanja onda na sudu treba da odgovaraju svi oni koji su zaduženi za bezbednost, rekao je Prokopijević.\nA austrijski suvlasnici koji su nedavno od BK kompanije kupili Mobtel ocenili su da je odlukom Vlade Srbije o oduzimanju licence Mobtelu prekršen srpsko-austrijski sporazum o zaštiti investicija iz 2001. godine. U saopštenju predsednika Upravnog odbora Mobtela Herberta Kordta navodi se da je oduzimanje licence jednako nacionalzaciji privatnog vlasništva i najavljuje da će austrijski vlasnici preduzeti sve neophodne pravne mere protiv prinudnih mera Vlade Srbije sa potpunim poverenjem u pravosudne organe Srbije.


Ko može da odbije Royal grupu?! – Volim Podgoricu\nHome / NOVOSTI / Ekonomija / Ko može da odbije Royal grupu?!\nKo može da odbije Royal grupu?!\nDirektor Agencije za promociju stranih direktnih investicija Miloš Jovanović kaže da su mnogi potencijalni strani investitori zaprepašćeni saznanjem da je odbijen jedan veliki investitor kakav je Royal grupa.\n“Mnogi strani i potencijalni direktni investitori u Crnoj Gori su zaprepašćeni time što smo odbili Royal grupu koja je jedna od najvećih stranih investitora na svijetu. Oni su zabrinuti kako ćemo prema njima da se ponašamo ako smo većeg investitora odbili”, rekao je za Televiziju Crne Gore Jovanović.\nProfesor dr i predsjednik Asocijacije foruma menadžera Crne Gore Anđelko Lojpur kaže da postoji bojazan da zbog aktuelnog zastoja u privlačenju stranih investicija čitav proces tranzicije u Crnoj Gori bude iskompromitovan jer posljednjih pola godine stvari idu nepoželjnim tokom.\nOn je poručio da država dalji razvojni put mora zasnivati na značajnijem prilivu takvih investicija.\n“Naravno mi se nećemo baviti uzrocima, ali razvoj zemlje kao što je Crna Gora, koja je u tranziciji i koja je po svim indikatorima prepoznata kao zemlja vučena investicijama mor svoj razvojni put zasnivati na značajnijem prilivu investicija”, naglasio je on.\nSve drugo, dodaje Lojpur,vodilo bi nazadovanju, zaostajanju po svim aspektima i problemima u u evroatlanskim integracijama.\n“To je pitanje koje se sasvim drugačije mmora postaviti i napraviti neki radikalni rezovi”, zaključio je Lojpur.\nDETALJI TRAGEDIJE U BUDVI: Jahta od 12 metara PREPOLOVILA čamac, upravljao maloljetnik, na njoj bilo 8 osoba -… https://t.co/cGSRabEIYG48 minuta ago\nCAREVIĆ: Sloboda počiva na pravnoj, a ne silničkoj državi, državi jednakosti, a ne nepravde i nezasluženih privileg… https://t.co/kv3N97d1k859 minuta ago\nU Kliničkom centru se liječi 30 zaraženih pacijenata, 15 na Infektivnoj klinici - https://t.co/Tzz2VNknKY https://t.co/jAQQNj0EdW1 sat ago


VOICE: Država sprečava građane da brane socijalna prava\nVi ste ovde: Početak Veterani Vesti VOICE: Država sprečava građane da brane socijalna prava\nObjavljeno ponedeljak, 30 jul 2018 10:48\nČinjenica da je Srbija ponovo odbila da potpiše Opcioni protokol UN o ekonomskim, socijalnim i kulturnim pravima predstavlja još jednu potvrdu da država zapravo uporno i sistematski odbija da sopstvenim građanima omogući ostvarivanje prava pred međunarodnim institucijama, piše Vojvodjanski istraživačko-analitički centar (VOICE).\nOsobe kojima su smanjene penzije, koje ne mogu da ostvare pravo na zdravstvenu zaštitu ili građane koji se nalaze u postupcima prinudnih iseljenja, država je tako sprečila da progovore o svojim problemima na nekom drugom mestu, u slučaju kada domaće pravosuđe nema sluha za njih, navodi VOICE.\nCentar je naveo i da bi usvajanjem pomenutog protokola pojedinci ili grupe mogli da potraže pravdu pred Komitetom za ekonomska, socijalna i kulturna prava UN, nakon iscrpljivanja domaćih pravnih lekova.\nNataša Nikolić iz Beogradskog centra za ljudska prava kazala je da izveštaji mnogih nevladinih organizacija godinama ukazuju na najmasovnije kršenje ekonomskih i socijalnih prava u Srbiji, zbog čega je usvajanje protokola i te kako neophodno.\n"Uočena su kršenja u pogledu diskriminacije na radu, socijalnog obezbeđenja i stanovanja, kao i po pitanju nezaposlenosti, koja je fingirana. Zabeleženo je i veoma dugačko trajanje radnih sporova, što premašuje bilo kakvo pravo na efikasno sudjenje", navela je Nikolić.\nOdluka da se ne pristupi protokolu nije samo stvar nemara prema građanima, već je dobro proračunata, kazali su za VOICE stručnjaci i dodali da bi njegovo usvajanje dovelo do toga da sva kršenja socijalnih i ekonomskih prava u državi isplivaju na površinu pred međunarodnom zajednicom, jer bi država bila u obavezi da redovno podnosi izveštaj Komitetu.\nDanilo Ćurčić iz A11 Inicijative za ekonomska i socijalna prava kazao je da je odluka o odbijanju da se potpiše protokol doneta interno, unutar državnih organa, bez konsultovanja sa nevladinim organizacijama i ostatkom javnosti.\n"Svaki pritisak, medijski i javni, dobar je kako bi se ukazalo na to šta država i njeni građani gube i da se malo bolje objasni zašto se Srbija za tako nešto odlučila", kazao je Antonijević.


RTS :: Vlada ograničila maloprodajnu cenu šećera i zabranila izvoz drva\nPolitika Vlada ograničila maloprodajnu cenu šećera i zabranila izvoz drva\nčetvrtak, 26. maj 2022, 15:28 -> 17:37\nVlada Srbije usvojila uredbu o ograničenju maloprodajne cene kristal šećera za sva pakovanja. Ograničenje za kilogram ostaje 89,99 dinara. Takođe, Vlada Srbije usvojila je odluku o privremenoj zabrani izvoza drvnih sortimenata od bitne važnosti za Republiku Srbiju. Članovi Vlade doneli su odluku kojom se privremeno smanjenje akciza na olovni benzin, bezolovni benzin i gasna ulja produžava do 30. juna ove godine.\n"Uredba se donosi u cilju zaštite tržišta, a zbog naglog skoka cena kristal šećera u većim pakovanjima, imajući u vidu da je ograničena samo cena pakovanja od jednog kilograma. Zbog velike razlike u ceni povećana je tražnja za pakovanjima od jednog kilograma i često ga nema u maloprodajnim objektima", navodi se u saopštenju.\n"Zbog povećanog izvoza u prethodnim godinama i povećane tražnje za ovom vrstom ogreva na svetskom tržištu, nestašica ovih sortimenata najviše se odrazila na proizvođače peleta i ogrevnog drveta", navodi Vlada.\n"Ova odluka doneta je u cilju redovnog snabdevanja tržišta derivatima nafte, očuvanja standarda građana i privredne stabilnosti, a imajući u vidu aktuelnu situaciju sa cenom sirove nafte na svetskom tržištu i njenu tendencijuu daljeg rasta koja negativno utiče na makroekonomsku stabilnost u zemlji", piše u saopštila je Vlada.


Aleksandar Obradović, v.d. direktora “Elektroprivrede Srbije” predložiće članovima Upravnog odbora JP EPS da na sednici, zakazanoj za 20. novembar, usvoje predlog o uvođenju jedinstvene cene za troškove distribucije električne energije na celoj teritoriji Srbije, saopštio je EPS.\nTo će se učiniti formiranjem Operatora distributivnog sistema (ODS). Osnivanje ovog novog zavisnog privrednog društva je jedini način da svi kupci koji od 1. januara 2014. godine izlaze na tržište električne energije u Srbiji imaju iste uslove za pristup distributivnoj mreži i da se spreči neravnomerna raspodela troškova između pojedinih regiona Republike Srbije. Obradović je i ranije u nekoliko navrata pokušavao da ovu odluku uvrsti u dnevni red sednice UO EPS-a, ali je svaki put predlog odbijen, navedeno je u saopštenju.\nKako se navodi u saopštenju EPS-a, ako od 1. januara 2014. godine sadašnjih pet privrednih društava za distribuciju električne energije bude organizovano kao pet operatora distributivnog sistema (ODS), kupci na srednjem naponu plaćaće različite cene mrežarine, jer će postojati pet različitih cena za pristup distributivnoj mreži. Zbog toga bi kupci u Srbiji koji troše istu količinu električne energije, od 1. januara 2014. dobijali račune po različitim cenama – u zavisnosti od toga u kom delu zemlje rade.\nKupci koji budu izašli na liberalizovano tržište električne energije, a reč je o više od 3.000 kupaca iz privrede, za istu strukturu i količinu potrošnje imaće različite iznose računa. Na primer, za jednaku potrošnju benzinska pumpa u Nišu plaćaće veću cenu nego pumpa u Beogradu.\n« Objavljen tender za izbor rezervnog snabdevača električnom energijom\tIndustrija kablova Jagodina u 2013. godini povećala proizvodnju za 22% i izvoz za 45% »


Prizemljeni svi 'boing 737 MAX' do 19. avgusta\nRadio 021\t16.04.2019 22:09\nAviokompanija "Amerikan erlajns" saopštila je da će letovi avionom "boing 737 MAX" biti odloženi do 19. avgusta.\nNa taj način će, navodi AP, biti odloženo oko 115 letova "Amerikan erlajnsa dnevno", odnosno 1,5 odsto letova u toku letnje sezone.\nIzvršni direktor kompanije Dag Parker i predsednik Robert Isom izjavili su da veruju da će "boing 737 MAX" dobiti novi sertifikat o bezbednosti u letu pre 19. avgusta, ali da žele da imaju maksimalnu pouzdanost aviona za vrhunac turističke sezone.\n"Boingovi" avioni 737 MAX prizemljeni su širom sveta nakon pada aviona "Etiopijan erlajnsa" u kome je poginulo svih 157 putnika i članova posade. Samo pet meseci ranije, zbog sličnog uzroka, srušio se i 737 MAX "Lajon era", prilikom čega je svih 189 ljudi u avionu poginulo.\n"Amerikan erlajns" poseduje 24, a očekuje još 16 aviona 737 MAX ove godine.


N1info – Page 14 – GayEcho\nVenčao se Šeldon iz “Štrebera”\nDžim Parsons, slavni Šeldon iz televizijske serije “Štreberi”, venčao se proteklog vikenda sa svojim dugogodišnjim partnerom Todom Spivakom u Njujorku, objavili su američki mediji. “Upoznao sam ga pre 14 godina […]\nFilm o Morisiju imaće premijeru ovog leta\nNeautorizovani biografski film o Morisiju, pevaču čuvenog mančesterskog indi rok benda The Smiths, biće premijerno prikazan 2. jula na filmskom festivalu u Edinburgu. Umetnički direktor festivla Mark Adams ocenio je […]\nFilm i televizija / Muzika / Umetnost\tOne comment\nNekažnjivost motiviše nasilnike prema trans osobama\nDrugi napad na transrodnu osobu u Beogradu u poslednjih deestak dana ponovo je pokrenuo debatu – zbog čega smo skloni nasilju prema drugačijima? U organizacijama za zaštitu ljudskih prava kažu […]\nGrčka uvodi slobodno određivanje rodnog identiteta\nGrčka levičarska vlada objavila je predlog zakona koji će omogućiti svim Grcima da slobodno odrede svoj rodni identitet, nezavisno od toga kako im je upisan prilikom rođenja. Predlog zakona predviđa […]\nNeprofesionalan odgovor policije na napad na trans osobu?\nU Beogradu je u subotu rano ujutru napadnuta transrodna osoba i nanete su joj teške telesne povrede, saopštilo je Udruženje “Egal”. U saopštenju se navodi i da žrtvu taksisti koji […]\nPretučena trans osoba u Beogradu\nUdruženje Egal saopštilo je da je u Beogradu napadnuta trans osoba i da su joj nanete teške povrede. U saopštenju se ističe da taksisti nisu hteli da je prevezu u […]\nDoživotno suspendovan zbog ljubljenja sudije\nPredsednik Sfaksijena, patient osmostrukog šampiona Tunisa, store Monsef Hemahem zbog jedinstvenog ispada doživotno je suspendovan iz fudbala. Prvi ?ovek kluba iz Skafsa, stuff drugog grada po veli?ini u Tunisu, je […]\nGlogovac dobio nagradu za „Ustav Republike Hrvatske“\nFilm Rajka Grlića “Ustav Republike Hrvatske” osvojio je tri nagrade na 18. festivalu evropskog filma u italijanskom gradu Lećeu, objavio je Hrvatski audiovizualni centar (HAVC). Rajku Grliću i Anti Tomiću […]\nNau?nici iz Sjedinjenih Ameri?kih Država (SAD) razvili su novu metodu vezivanja imunoloških ?elija i antitela koja se bore protiv HIV-a (uzro?nika AIDS-a), look ?ime ih ?ine otpornijim na ovaj virus. […]\nIspovest transrodnog Bosanca\n“Ja sam se prvi put outovao da se ne osje?am kao žena kada sam imao šesnaest godina”, try tako zapo?inje svoju ispovijest Liam Isi?, clinic prva transrodna osoba u Bosni […]\nBari Manilou je gej\nAmerički pop pevač Bari Manilou obelodanio je u intervjuu za časopis Pipl (People) da je gej i dodao da je to krio decenijama jer je mislio da bi “razočarao obožavatelje […]\nPreminuo Gilbert Bejker, tvorac zastave duginih boja\nAmeri?ki umetnik Gilbert Bejker, cheapest tvorac zastave duginih boja, koja je postala simbol gej ponosa, umro je u 66. godini, izjavio je njegov prijatelj Kliv Džouns. Uzrok smrti nije saopšten, […]\nZa 15 dana renoviranja, okrečen jedan toalet na Infektivnoj\nPo?etkom meseca je u nekoliko medija najavljen po?etak renoviranja HIV odeljenja Infektivne klinike Klini?kog centra Srbije. To je obradovalo pacijente i osoblje, salve jer je odeljenje ve? decenijama ruinirano. Ipak, […]\n?etrnaesti Beogradski festival igre, this web koji se ove godine održava pod sloganom “Velika igra”, sve?ano je otvoren u Sava Centru. Ovogodišnji festival po?eo je nastupom ?uvenog Baleta Britanske Kolumbije […]\nMuzika / Pozorište / Umetnost\tLeave a comment\nStan Grete Garbo u Njujorku na prodaju\nNjujorški stan filmske legende Grete Garbo ponu?en je na prodaju za gotovo šest miliona dolara. List Njujork tajms prenosi da se sedmosobni stan na Menhetnu koji gleda na Ist River, […]\nCenzori u Maleziji nisu uspeli da zabrane “Lepoticu i zver”\nFilm “Lepotica i zver” počeće da se prikazuje u bioskopima u Maleziji 30. marta bez cenzurisanja gej scene koje su tražili cenzori, saopštila je danas kompanija Volt Dizni. Bioskopsko prikazivanje […]


Najveća filmska razočaranja: "Hulk" - WANNABE MAGAZINE\nNajveća filmska razočaranja: “Hulk”\nPriča o naučniku koji igrom slučaja postaje zeleno čudovište osvojila je svet, ali tek adaptacija iz 2012.godine dobija zadovoljavajuću ocenu.\nOčekivanja: Publika je očekivala da će, pored očekivanog razbijanja i uništavanja, film obratiti pažnju na izmučenu dušu Brusa Banera (Bruce Banner). S obzirom da su dugo čekali na filmski debi velikog zelenog, nade da će sve biti dobro povećao je i pristanak Erika Bane (Eric Bana) da glumi Halka.\nPrevelika očekivanja i preveliki neuspeh\nRazočaranje: Kritike jesu bile mešovite, ali publika je ostala razočarana. Pokušavajući da pomiri dubinu samog lika i filmsku zabavu, film je ostao negde na sredini. Iako se planirao nastavak, zbog lošeg reagovanja publike to se nije dogodilo.


Finci: Ovo je početak kraja | Poskok.info\nFinci: Ovo je početak kraja\n„Na žalost, jučer se pokazalo ono što je očito na sceni već duže vrijeme, a to je da ne postoji politička volja naših lidera da se presuda u predmetu „Sejdić-Finci“ implementira i time BiH približi Europskoj uniji„ kazao je danas Feni predsjednik Židovske zajednice u BiH Jakob Finci upitan da prokomentira jučerašnje razgovore komesara za proširenje Štefana Fulea sa političkim liderima u BiH.\n„ Kao što je visoki komesar Štefan Fuele rekao, previše je bilo zanimanja pojedinačnih, stranačkih, pa čak i nacionalnih, a nitko nije razmišljao o interesu Bosne i Hercegovine „ kazao je Finci.\nDodao je da čak ni ponuđena ostavka koju je Zlatko Lagumdžija ponudio u ime svih sedam lidera ne rješava pitanje, „jer su nas doveli u takvu slijepu ulicu da nam svakako sljedeći izbori ne bi bili priznati, bez obzira ko bio na njima izabran, zbog neimplementacije odluke“.\n„Bojim se da je ovo jako loš znak za BiH, jer prijeti njenoj egzistenciji. Jer zemlja koja danas, u 21. stoljeću, ne može da poštuje osnovne postulate ljudskih prava u Europi teško može nastaviti da egzistira“ kazao je Finci.\nNa pitanje što očekivati nakon jučerašnjeg razgovora Štefana Fulea s političkim liderima, Finci je kazao „na žalost, ništa dobro“.\n„ Ne bih volio biti netko tko unosi paniku i širi loše vijesti, ali bojim se da je ovo početak kraja BiH ako se nešto hitno ne promijeni“ kazao je Finci.\nSa žaljenjem konstatiram da više od tri godine političke stranke nisu uspjele ostvariti nikakav značajan napredak na provedbi presude Sejdić-Finci, kazao je u četvrtak Štefan Fuele, europski komesar za proširenje i politiku susjedstva, nakon završenih konsultacija s političkim liderima u BiH.\nFuele je kazao da proces organizacije i vođenja razgovora na čelu sa Europskom unijom nije dao konkretne rezultate zbog nesposobnosti političkih lidera da verbalnu opredijeljenost pretoče u konkretna djela.\n„Izražavam žaljenje što su se pojedini stranački lideri fokusirali isključivo na uske stranačke i etničke interese, sa stajalištem očuvanja i daljnjeg jačanja rješenja rezerviranih za tri konstitutivna naroda, nasuprot provođenju same presude Sejdić” Finci, kazao je Fuele.


Lideri G7 − glumci visoke klase - 09.06.2015, Sputnik Srbija\nRusija, koja već drugu godinu ne učestvuje na samitu Grupe sedam, ipak je bila jedna od najvažnijih tema razgovora lidera industrijski najrazvijenijih zemalja... 09.06.2015, Sputnik Srbija\nvesti, grupa sedam\n21:00 09.06.2015 (Osveženo: 16:19 05.10.2015)\n© AFP 2021 / Stephen CROWLEYG7 u Nemačkoj\nRusija, koja već drugu godinu ne učestvuje na samitu Grupe sedam, ipak je bila jedna od najvažnijih tema razgovora lidera industrijski najrazvijenijih zemalja, održanih u bavarskom dvorcu Elmau.\nDok su mišljenja o ulozi Rusije u rešavanju međunarodnih pitanja podeljena, stav lidera G7 jedinstven je u vezi s antiruskim sankcijama, koje će biti produžene i nakon 1. jula.\nZvanična Moskva demantovala je američkog predsednika Baraka Obamu, koji je rekao da je ruska ekonomija značajno oslabljena.\nPolitički analitičar Kaleb Maupin ima teoriju po kojoj sankcije nemaju nikakve veze sa Ukrajinom. On smatra da razlog za pogoršavanje odnosa sa Moskvom leži najpre u činjenici da SAD pokušavaju da izoloju Rusiju, jer ona jača i postaje vrlo moćan igrač na svetskom ekonomskom tržištu.\n„Rusija raste i to predstavlja opasnost za bankare iz SAD i Velike Britanije, koji žele da zadrže hegemoniju na svetskom tržištu. Rusija i njene državne naftne i gasne kompanije — opasnost su za zapadne bankare", ističe Maupin.\nPrema njegovim rečima, veliki broj država podržava SAD zato što te države nisu zaista nezavisne i nisu u mogućnosti da rade u sopstvenom interesu.\n"Tu možemo navesti Nemačku i Poljsku kao primere — na njihovoj teritoriji nalaze se brojne američke vojne baze. Ekonomije ovih država su kontrolisane od strane američkih i britanskih banaka i stoga su praktično njihove kolonije“, kaže on.\nMaupin navodi da su političari koji se okupljaju na sastancima poput G7 — glumci visoke klase. Pravi donosioci odluka su bankari sa Vol strita.\n„Predstavnici G7 su, takoreći, snaga na umoru, ali oni se neće tek tako lako predati. Pogledajte šta se dešava u Ukrajini sa neofašističkim režimom koji je tamo postavljen. Ili Jemen, koji se nalazi pod bombama, a kamapnju vodi Saudijska Arabija. Bankari sa Vol strita gube moć, ali ne žele da se mirno predaju“, tvrdi Maupin.\nAnalitičar „Radionice evroazijskih ideja“ Grigorij Trofimčuk kaže da se Rusija u nekom smislu „navikla“ na sankcije.\n"Ruski proizvođači su sada svesni činjenice da sankcije nisu neka privremena pojava. Štaviše, zbog potpunog ili delimičnog ukidanja sankcija, ne znači da ruska privreda ne treba da razvija domaće tehnologije. U tom smislu ohrabruje saradnja sa Kinom, svetskim tehnološkim liderom u mnogim branšama. Tako da ruska privreda ima sigurnu budućnost", rekao je Trofimčuk.\nSankcije su prinudile ruske kompanije da brzo reaguju na nove okolnosti. Kompanije poput prerađivača tečnog naftnog gasa „Sibur“ i fabrike alatnih mašina „Stan“, iskoristile su šansu i zauzele deo tržišta nakon odlaska stranih firmi — kaže direktor Instituta modernog državnog razvoja Dmitrij Solonikov:\n„Ne radi se samo o borbi protiv sankcija. To može da postane strateški projekat za razvoj proizvodnje na čitavoj teritoriji Rusije, za stvaranje novih radnih mesta i dodatne vrednosti unutar države. Realizacija takvih projekata zavisi od volje državnog rukovodstva“.


ComTrade kompanija HERMES SoftLab predstavila nova gejming rešenja na IGE 2010 sajmu u Londonu ComTrade kompanija HERMES SoftLab predstavila nova gejming rešenja na IGE 2010 sajmu u Londonu – Personal magazin\nComTrade kompanija HERMES SoftLab predstavila nova gejming rešenja na IGE 2010 sajmu u Londonu\nPo treći put zaredom, ComTrade Group je nastupio na jednom od najprestižnijih svetskih skupova na polju gejminga. ComTrade kompanija HERMES SoftLab, poznata po svojim visokokvalitetnim IT rešenjima i razvoju softvera,…\nPo treći put zaredom, ComTrade Group je nastupio na jednom od najprestižnijih svetskih skupova na polju gejminga.\nComTrade kompanija HERMES SoftLab, poznata po svojim visokokvalitetnim IT rešenjima i razvoju softvera, postavila je svoj štand na sajmu IGE 2010 (International Gaming Expo) koji je otvoren u londonskom Earls Court-u i traje od 26. do 28. januara.\nSajam okuplja gotovo sva najveća svetska imena iz ove profitabilne industrije. HERMES SoftLab već skoro dve decenije kreira napredna softverska rešenja za klijente iz različitih poslovnih oblasti, a u proteklih nekoliko godina je uspostavio čvrstu saradnju sa globalnim partnerima koji se bave prodajom kazino opreme i onlajn gejmingom.\nNa IGE 2010 sajmu HERMES SoftLab predstavlja svoje nove tehnologije i softverske proizvode za gejming industriju (Remote Gaming Server, G2S modul ), a poseban naglasak je ove godine stavljen na rešenja za onlajn igre na sreću, kategoriju koja veoma brzo napreduje na svetskom tržištu softvera.\nStoga se i štand kompanije ove godine nalazi upravo u delu sajamskog prostora posvećenom onlajn rešenjima, što bi trebalo da rezultira većim brojem kontakata i potencijalnih ugovora u ovoj oblasti.\nPored menadžera i prodajnog osoblja, na IGE 2010 sajmu su prisutni i ključni inženjeri tih softverskih rešenja, koji zainteresovanim posetiocima iz prve ruke objašnjavaju sve prednosti naših rešenja.\nComTrade kompanija HERMES SoftLab predstavila nova gejming rešenja na IGE 2010 sajmu u Londonu was last modified: January 29th, 2010 by Redakcija\nNovo iz Corela za foto i video obradu


Beta 9. septembra 2021. 20:05\nNacionalna počast velikanu francuske kinematografije Žan-Polu Belmondu, koji je preminuo u 89. godini, održana je danas u Palati invalida u Parizu predvodjena francuskim predsednikom u prisustvu porodice, brojnih glumaca i istaknutih ličnosti i oko 1.000 obožavalaca kojima je dozvoljen ulazak.\n„Nije prestao da traži sreću ali takodje i da je daje“ rekao je Viktor Belmondo, glumčev unuk, takodje glumac, koji je održao govor opkoljen drugim Belmondovim unicima i njegovom najmladjom ćerkom Stelom.\nPresdednik Emanuel Makron je u svom govoru rekao „“Voleli smo Belmonda jer je ličio na nas…Šest decenija francuskog života… šest decenija kavalkada“.\nKovčeg sa posmrtnim ostacima glumca iznet je na muziku „Chi Mai“ Enia Morikonea za film Profesionalac, koju je odsvirao orkestar Nacionalne garde.\nU dvorištu Invalida pored porodice i istaknutih ličnosti dozvoljeno je da prisustvuje oko 1.000 ljudi, koji su svi morali da imaju zdravsrtvenu propusnicu.\nUveče će vrata Invalida biti otvorena svim onim koji žele da prodju pored kovčega i odaju glumcu poslednju počast.


Vlada RS-a dala saglasnost: Željeznice RS ubuduće će biti organizovane kao holding — Radio Velkaton : Radio Velkaton\nPetak, 18. Decembra 2020.\n18. Decembra. 2020. Bosna i Hercegovina\nVlada RS-a dala saglasnost: Željeznice RS ubuduće će biti organizovane kao holding\nPredsjednik Vlade Republike Srpske Radovan Višković putem linka razgovarao je sa predstavnicima Svjetske banke o implementaciji zajedničkih aktivnosti u vezi s projektom restrukturisanja javnog preduzeća Željeznice Republike Srpske kao i o dosadašnjoj saradnji.\n“Predstavnike Svjetske banke Višković je informisao, da je Vlada Republike Srpske donijela Zaključak kojim daje saglasnost da Željeznice Republike Srpske, ubuduće, budu organizovane kao složeno preduzeće holding Vlada Republike Srpske donijela Zaključak kojim daje saglasnost da Željeznice Republike Srpske, ubuduće, budu organizovane kao složeno preduzeće holding”, saopštili su iz Vlade Republike Srpske.\nU saradnji s rukovodstvom Javnog preduzeća Željeznice Republike Srpske, dogovoreno da je najpovoljniji oblik organizacije – holding, istakao je Višković. Kako je navedeno u sopštenju, prednosti ovog modela su potpuno računovodstveno razdvajanje operacija od upravljača infrastrukture prema obavezama evropskog zakonodavstva, nemogućnost prelijevanja subvencija iz jednog u drugi organizacioni dio preduzeća, a sigurno će biti poželjniji i za buduće investitore.\n26.02.2021 Dodik rekao Šmitu: Ukinuti kancelariju Visokog predstav...\n26.02.2021 Federacija BiH prihvatila pet hiljada vakcina koje nudi...


Doneli: SAD protiv prekrajanja granica na Balkanu\nKurt Doneli, zamenik ambasadora SAD u Srbiji\nZamenik ambasadora SAD u Srbiji Kurt Doneli izjavio je danas da Sjedinjene Države ne podržavaju prekrajanje granica i da bi pokušaj prekrajanja granica bio recept za konflikt. Na tribini o bezbednosnoj saradnji Amerike i Srbije Doneli je rekao da SAD investiraju u bezbednost Srbije pružajući pomoć vojsci, policiji, carinskim službama.\nSa više od 700 miliona dolara donacija od 2001-ve godine, Sjedinjene Američke Države su, posle Evropske unije, najveći donator Srbiji - istaknuto je na današnjoj tribini o bilatelaralnoj bezbednosnoj saradnji Srbije i SAD. Po rečima zamenika američkog ambasadora u Srbiji Kurta Donelija, američke kompanije su investirale skoro četiri milijarde dolara u Srbiji i zapošljavaju oko 17.000 ljudi.\nDoneli je ocenio da je Srbija izabrala pravi put - priključenje EU, i dodao da se nada će Srbija pronaći ulogu u EU na tri načina - da bude u miru sa sobom i susedima, i da doprinese miru u svetu:\n"Druge stvari koje radimo, mimo vojne saradnje, a koje se direktno odražavaju na bezbednost Srbije, su neke stvari koje radimo da pomognemo vašu policiju i pogranične službe, koje direktno doprinose nacionalnoj bezbednosti Srbije. Mi radimo sa srpskom policijom, sa pograničnom policijom, carinskim službama, da pomognemo da imaju opremu i tehnologije da bolje zaštite vaše granice."\nPoslanik SNS-a i predsednik Parlamentarne grupe prijateljstva Srbije i SAD Dragan Šormaz je konstatovao da je Srbija uvek napredovala kada je imala dobre odnose sa Zapadom. Po njegovoj oceni, u javnosti je jedina smetnja za vraćanje na stari nivo odnosa sa SAD bombardovanje NATO iz 1999. godine. Moramo da rešimo probleme sa SAD i još više razvijemo odnose, izjavio je Šormaz:\n"Mi sa svima ostalima možemo da budemo prijatelji - i sa Kinom, i sa Rusijom, EU mora da nam bude strateški partner jer mi želimo u EU, želimo da budemo deo te porodice. Ali moramo da razvijamo odnose i sa SAD. Ne budemo li ih razvijali - ima naš narod izreku: teško onom ko ga Rus brani i Kinez hrani."\nŠef Kancelarije za vojnu saradnju američke ambasade potpukovnik Kori Šej je izneo podatak da su SAD pružile Vojsci Srbije pomoć vrednu 36 miliona dolara. Prošle godine smo održali četiri zajedničke vojne vežbe, a ove godine će ih biti sedam, s tim da skoro sve troškove pokrivaju SAD, izjavio je Šej.


"Srbija smatra da odluka o budućem statutu Kosova mora biti donijeta u Savjetu bezbjednosti Ujedinjenih Nacija i da to rješenje mora biti plod kompromisa zbog čega se zalaže za nastavak pregovora", kazao je u Nju Jorku Predsjednik Srbije Boris Tadić. Kosovski premijer Hašim Tači je ponovio da će odluka o nezavisnosti Kosova biti donijeta u veoma bliskoj budućnosti. "Biće to u koordinaciji sa Vašingtonom i Briselom", izajvio je Tači u Nju Jorku nakon sjednice Savjeta bezbjednosti. U kakvoj atmosferi se u Prištini očekuje najavljeno proglašenje nezavisnog Kosova, kako se ocjenjuju pozicije Moskve i Vašingtona, te što zvanična Priština očekuje od zemalja regiona u tom procesu?\nRSE: Gospodine Vllasi, proglašenje nezavisnosti Kosova je već više puta najavljivano, špekulisalo se raznimdatumima, međutim, osim odlaganja situacija se donekle zakomplikovala i na međunarodnom planu. Kakva je atmosfera, kakva su očekivanja u javnosti, među političarima?\nVLLASI: Na Kosovu se u vezi sa nezavisnošću Kosova ne gubi strpljenje jer se veruje da je to neizbežna stvar, a što se tiče tih tajminga u kojem će trenutku to biti i formalno oglašeno, odnosno objavljeno, ovde uglavnom ljudi shvataju da je to stvar nekih procedura u međunarodnim institucijama i usaglašavanja stavova oko nekih detalja vezano za nezavisnost Kosova, ali ne oko toga da ili ne nezavisnost Kosova. Usaglašavanje znaci u Evropskoj uniji pre svega. Što se Vašingtona tiče tu više nema dilema i kupuje se na vremenu dok se ne završe predsednički izbori u Srbiji, iako se otvoreno nigde ne kaže da se o toj činjenici vodi računa. Prema tome, ovde je javnost već pripremljena da to treba da se desi narednih sedmica ili tamo do februara, marta. To, ne stvara neku posebnu nervozu , činjenica kojeg će to trenutka i kojeg datuma biti.\nRSE: Kada smo pomenuli ovu međunarodnu dimenziju utisak je da su Srbija i Rusija mnogo agilnije u odbrani svojih stavova, nego Sjedinjene Američke Države i evropski partneri koji podržavaju nezavisnost Kosova:\nVLLASI: Rusija i Srbija su agilne u kočenju procesa u odlaganju jer Rusija i Srbija samo kažu protiv čega su, protiv nezavisnosti, ali ne nude nikakvo razumno rešenje. Rusi imaju jednu konstantnu formulu, kažu, Rusija će podržati samo rešenje koje bude dogovoreno između Prištine i Beograda, a s druge strane znaju da takvog dogovorenog rešenje nema. Rusi ne kažu da nikada i ni pod kojim uslovima Kosovo neće biti nezavisno. Drugo, Rusiji se Kosovo našlo tu kao jedno od pitanja na kojima oprobava snagu sa zapadnim silama u procesu povratka svoje međunarodne pozicije izgubljene u onom periodu raspada Sovjetskog Saveza. Baš u toj strategiji natjecanja sa zapadom, Rusiji odgovara da ovde tinja jedan potencijalni konflikt ili da se pogorša situacija, znajući da ako ne bude nezavisnosti Kosova ovde može zaista da dođe do destabilizacije stanja jer Albanci neće i 90% građana Kosova, osim ono 5% Srba, ni po koju cenu više ne želie da bude u okviru Srbije, naročito nakon onog što se desilo '99. godine. I ako dođe do destabilizacije Rusija bi time htela da dokaže da nijednu neuralgičnu tačku gde se zalaže zapad ne može da reši. Odgovara Rusiji nestabilnost ovde, a u Srbiji koriste tu činjenicu i rusku podršku sada zbog predsedničkih izbora. Kada bi se sada Srbiji reklo da Kosovo ostaje u Srbiji, ali šta cete sa Kosovom, u Srbiji niko ne zna da vam kaže šta će sa Kosovom jer Kosovo je kao metafora. U Srbiji nema tog političara koji će reći da se slaže da Kosovo bude nezavisno, a naročito ne da prizna nezavisnost Kosova, ali znaju da ne mogu ni na koji način da utiču na budućnost Kosova, osim ako mogu još da odugovlače pitanje nezavisnosti.\nRSE: Na zemlje regiona se vrši pritisak i od strane Srbije i Rusije da se Kosovo ne prizna, ali i od evropskih zemalja i Amerike da se prizna nezavisnost Kosova. Šta se zapravo u Prištini očekuje od zemalja regiona?\nVLLASI: Od zemalja regiona u Prištini se očekuje da li zemlje regiona idu putem evropskih integracija i prihvataju li Evropu i zapad ili prihvataju Srbiju i Rusiju. Koliko vidimo, nijedna od zemalja u regionu, uključujući tu naravno i Crnu Goru, ne gleda neku svoju budućnsot i nade prema Moskvi da bi ostala na repu i da bude na usluzi Srbiji i Rusiji i to zbog nekog pitanja koje nije vezano za tu konkretnu zemlju u regionu, nego vezano za Kosovo, odnosno priznavanje ili ne priznavanje Kosova. Prema tome, realno je očekivati da će zemlje u regionu, pošto teže zaista evropskim integracijama, slediti politiku zapadnih sila prema Kosovu.\nRSE: Neizbježno pitanje kada razgovaramo o rješavanju statusa Kosova, kolika je realna opasnost da dođe do sukoba, konflikata, da se destabilizuje region, ukoliko bi se i dalje nastavila nekakva konfuzna situacija?\nVLLASI: Ako dođe do nezavisnosti Kosova onda su sve šanse da se definitvno ovo područje stabilizira, jer se time označava kraj bolnog raspada bivše Jugoslavije. Ako ostanu neizvesnosti u vezi sa nezavisnošću Kosova onda je to varijanta koja može da destabilizuje region, jer više nema šanse da se bilo kakva kriza, pa i kriza povodom statusa Kosova zadržava samo unutar granica Kosova.


Univerzitet u Beogradu slavi 208 godina rada\nBeta 13. septembra 2016. 16:00\nRektor Univerziteta u Beogradu Vladimir Bumbaširević ocenio je danas da je 13. septembar značajan datum ne samo za univerzitet u Beogradu nego i za visoko obrazovanje, pošto je na taj datum 1808. osnovana Velika škola.\n„Danas je 208 godina od kada je Dositej Obradović otvorio Veliku školu čime je započelo visoko obrazovanje u Srbiji“, rekao je Bumbaširević na svečanosti u Rektoratu\nOn je rekao da je Beogradski univerzitet kroz godine prolazio kroz različite obrazovne forme i razvijao se na principima modernog istraživačkog univerziteta.\nBumbaširević je rekao da na BU, koji čini 31 fakultet, studira blizu 100.000 studenata i dodao da BU čini i 11 naučnih instituta i univerzitetska bilblioteka.\nUniverzitet je, kako je naveo, ove godine popravio svoj plasman na Šangajskoj listi na kojoj je sada rangiran izmedju 201. i 300. mesta. Dodao je da svega 43 države imaju svoje univerzitete rangirane medju 500 najboljih, i da je po tome Srbija na 32 mestu.\nMinistar prosvete, nauke i tehnološkog razvoja Mladen Šarčević čestitao je Dan univerziteta i izrazio zadovoljstvo što je BU u ekspanziji i što je njegov kvalitet prepoznat i van granica Srbije.\nŠarčević je naveo da će se sve svoje znanje i mogučnosti usmeriti da nauka i obrazovanje obezbede bolju poziciju u društvu.


Gde na put: Bez testa u Sloveniju, BiH, Albaniju i Bugarsku - Sombor portal\nPočetna Vojvodina Gde na put: Bez testa u Sloveniju, BiH, Albaniju i Bugarsku\nGde na put: Bez testa u Sloveniju, BiH, Albaniju i Bugarsku\nRampa za putnike iz Srbije u Mađarskoj i Rumuniji\nU slučaju dva negativna testa, urađena od strane mađarskih zdravstvenih organa u roku od 5 dana sa razmakom od najmanje 48 sati, moći će da se napusti karantin.\nNašim građanima dozvoljen je tranzit kroz Mađarsku po unapred utvrđenoj maršruti, sa zaustavljanjem na predviđenim mestima i obavezom da zemlju napuste u roku od 24 sata. Državljani Srbije koji rade u pograničnoj zoni ulaze u Mađarsku bez ograničenja i mogu da borave u Mađarskoj u dubini do 30 km od granice, najduže do 24 sata.\nRampa za putnike iz Srbije postoji i u Rumuniji, gde je dozvoljen ulazak samo onim našim državljanima koji imaju regulisan boravak u toj zemlji. Moguć je tranzit kroz tu zemlju.\nAutor: Jelena Bulajić / nova.rs\nPrethodniMagla na više puteva, smanjena vidljivost, obustava saobraćaja na putu Kula/Vrbas\nSledećiNovi uspeh mladog tenisera iz Sombora


Prema našim nezvaničnim saznanjima, razmatra se mogućnost da Vučić Šapiću dodeli funkciju potpredsednika SNS, zaduženog za Beograd, a on će biti i kandidat za gradonačelnika\nFoto: Printsrceen Youtube (24 Vesti)\nMarija Stojanović | Demostat | Beograd 26. May 2021 | U fokusu\nScenario o kojem se spekulise glasi - ukoliko Stefanović bude degradiran ili, čak, isključen iz stranke, moguće je da će formirati novu političku opciju. Takav proces podrazumevao bi najpre izdvajanje, odnosno formiranje poslaničkog kluba u sadašnjem sazivu Narodne skupštine i Gradske skupštine u Beogradu.\nNebojša Stefanović, ministar odbrane i visoki funkcioner Srpske napredne stranke, ubrzo će po svemu sudeći biti „sklonjen“ sa pozicije predsednika beogradskog odbora naprednjaka, ali je neizvesno da li će se na tome okončati proces njegovog „postepenog razvlašćivanja“. Prema nezvaničnim saznanjima Demostata iz više izvora bliskih stožernoj stranci aktuelne vlasti, svi mesni, opštinski i gradski odbori SNS-a dobili su naređenje sa najvišeg vrha partije da se izjasne o radu funkcionera, uključujući Stefanovića. Kako precizira jedan od naših sagovornika, rok za takvo izjašnjavanje je „kraj naredne sedmice, a zapisnici sa održanih sednica na tu temu moraju da budu dostavljeni Izvršnom odboru stranke“.\nDa je Nebojša Stefanović izgubio „titulu“ jednog od najpouzdanijih saradnika lidera SNS i predsednika Srbije Aleksandra Vučića govorilo se u poličkim krugovima mesecima unazad, o čemu je Demostat i pisao u više navrata. Te glasine dostigle su vrhunac kada je obelodanjena „afera prisluškivanja predsednika“, te u javnost „isplivali“ snimci monstruoznih aktivnosti kriminalnog klana Veljka Belivuka. Mada Vučić nije javno osudio Stefanovića, nije se potrudio ni da ga odbrani od optužbi da ništa nije učinio da spreči takve aktivnosti dok je bio ministar policije. Na kraju, Vladimir Đukanović, član Predsedništva i Glavnog odbora SNS, pozvao je juče objavom na svom Fejsbuk nalogu na smenu Stefanovića sa mesta predsednika Gradskog odbora stranke u Beogradu.\nKao prvi scenario pominje se mogućnost da Stefanović izgubi samo navedenu poziciju u prestonici Srbije, a da voljom Vučića bude „sačuvan“ u Predsedništvu SNS i na funkciji ministra odbrane. Kako tvrdi izvor Demostata:“Nebojša Stefanović će biti ministar do narednih izbora, a posle će biti premešten na neko manje značajno mesto, i moguće je da će otići u diplomatiju“. Ukoliko se navedena prognoza obistini, Stefanović bi krenuo stopama bivšeg predsednika Srbije i nekadašnjeg lidera SNS Tomislava Nikolića, koji je dobio „apanažu“, neki tvrde „politički kavez“, nakon što je po okončanju predsedničkog manadta postao šef Kancelarije za saradnju sa Rusijom i Kinom, ali se ne oglašava niti vuče „konce“ politike naprednjaka.\nAleksandar Šapić, predsednik Opštine Novi Beograd i lider Srpskog patriotskog saveza (SPAS), stranke koja će, potvrđeno je, biti ubrzo „utopljena“ u SNS, „viđen je“ za naslednika Nebojše Stefanovića na mestu šefa beogradskih naprednjaka. Prema našim nezvaničnim saznanjima, razmatra se mogućnost da Vučić Šapiću dodeli funkciju potpredsednika SNS, zaduženog za Beograd, a on će biti i kandidat za gradonačelnika. Na taj način, tvrdi se, Šapić bi se i lično osvetio Stefanoviću, „koga ne podnosi još od vremena kada je Stefanović bio na čelu MUP-a“.\nDrugi scenario o kojem se spekulise glasi - ukoliko Stefanović bude degradiran ili, čak, isključen iz stranke, moguće je da će formirati novu političku opciju. Takav proces podrazumevao bi najpre izdvajanje, odnosno formiranje poslaničkog kluba u sadašnjem sazivu Narodne skupštine i Gradske skupštine u Beogradu. Ukoliko se to obistini, na neki način bi se ponovila priča koja se odigrala u jesen 2008. - kada su Tomislav Nikolić i Aleksandar Vučić formirali poslanički klub „Napred Srbijo“, u republičkom parlamentu sa 17 bivših poslanika Srpske radikalne stranke. Prethodno je Nikolić, dotadašnji zamenik predsednika SRS 5. septembra 2008. podneo ostavku na navedenu funkciju, kao i na mesto šefa poslaničke grupe radikala, nakon sukoba sa liderom SRS Vojislavom Šešeljem, i napustio je tu partiju. Da bi se oformio poslanički klub u aktuelnim okolnostima, potrebno je da „broji“ najmanje pet poslanika. Ipak, smatra se da su minimalne šanse da Stefanović „stane na čelo unutarstranačke pobune“. U tom kontekstu, izvor Demostata objašnjava:“Kadrovi SNS bliski Stefanoviću u Beogradu i još ponegde, recimo u Nišu i Čačku već su razvlašćeni, a oni koji su ostali na unosnim pozicijama dobili su instrukcije od vrha stranke da ga se javno odriču i da traže njegovu smenu i u stranci i sa ministarskog mesta, pa je teško očekivati da bi dovoljno ljudi stalo uz njega ako bi odluči da krene u neku samostalnu priču“.\nSmatra se, takođe, da ono što Stefanoviću ide u prilog, uprkos izuzetno nelagodnom položaju, jeste činjenica da „mnogo zna o poslovima režima“, zbog čega se naširoko spekuliše da će ostati u stranci, „u pasivnom položaju“, i biti na kraju sklonjen na neko mesto poput pomenutih „diplomatskih voda“. Ipak, jedno je sigurno - teško je očekivati da će ikada više biti ponovljen onaj čvrsti javni zagrljaj Vučića i Stefanovića iz aprila 2017.


EK: Izvoz i domaća tražnja oporavljaju Srbiju - Bizlife.rs\nEK: Izvoz i domaća tražnja oporavljaju Srbiju\n19:00 Brisel, 13/02/2017\nU Srbiji je došlo do ekonomskog oporavka i rasta bruto domaćeg proizvoda od 2,8 odsto u prošloj godini najviše zahvaljujući rastu domaće potrošnje i skoku izvoza od preko deset odsto, saopštila je Evropska komisija.\nEvropski komesar za ekonomiju i finansije Pjer Moskovisi je obrazložio ekonomske pokazatelje EK za članice i kandidate za članstvo u EU, istakavši da je u EU nastavljen oporavak i ove godine bi rast BDP, “uprkos neizvesnostima”, trebalo da dostigne 1,7, a iduće godine 1,8 odsto.\nKomisija je u analizi o Srbiji istakla da je do osetnog porasta izvoza došlo zahvaljujući većim direktnim spoljnim ulaganjima u prerađivački sektor i postojanoj tražnji srpskih trgovinskih partnera u Uniji.\nKomisija je navela da će dosad snažna konsolidacija budžeta biti usporena, ali dovoljna da utiče na dalje smanjivanje javnog duga. Srpska vlada je održala pod nadzorom izdatke, a priliv u budžet je bio bolji od očekivanja.\nTo je, navodi EK, “otvorilo prostor za dodatne troškove krajem godine i ograničenu stopu povećanja plata i penzija koja treba da se primeni u 2017. godini”.\nU Srbiji je prošle godine bilo nezaposleno 16,1 odsto radno sposobnog stanovništva, ove godine ta stopa treba da padne na 14,3, dok se u 2018. se predviđa stopa od 12,6 odsto.\nJavni dug Srbije je u 2016. iznosio 73,7 BDP, a ove godine treba da bude 72,3 procenta, dok bi u 2018. bio smanjen na 69,8 odsto.\nSkok izvoza je u prošloj godini bio 10,9 odsto, u ovoj se predviđa sedam odsto, a 2018. godini 6,7 procenata, dok je uvoz 2016. porastao za 7,5 odsto, ove godine se predviđa povećanje od šest odsto, u 2018. bi uvoz bio veći za 6,3 odsto.\n“Ekonomski rast u Srbiji je sve snažnije podstaknut povećanjem domaće tražnje, a snažnije investiranje se nastavlja uz poboljšane uslove poslovanja, olakšane finansijske uslove i naglašena vladina kapitalna izdvajanja”, navodi komisija.\nEvropska komisija ocenjuje da će domaća tražnja podstaći dalji ekonomski rast uz jaču privatnu potrošnju koja bi trebalo postojanije da raste posle više godina opadanja.\nU analizi se dodaje da je “stepen investiranja i dalje relativno skroman, ali se očekuje da će ostati važna pokretačka snaga rasta”.\n“Sve govori da će se stabilnost cena održati posle smanjenja inflacije sa ciljane stope od četiri na tri odsto”, navodi EK uz opasku da cene mogu rasti ubuduće zbog očekivanog porasta svetskih cena nafte i snažnije tražnje, ali će to biti uzdržano zbog dobre poljoprivredne sezone.\nnezaposlenost investicije rast bdp Srbija komisija izvestaj ek


TURSKA: Suspendovaćemo SVE sporazume sa EU! | Skandalozno\nTURSKA preti: Suspendovaćemo SVE sporazume sa Evropskom unijom!\nfoto: Wikipedia/MPD01605, Tanjug/AP\nTurska bi mogla da suspenduje primenu svih svojih sporazuma sa Evropskom unijom, uključujući onaj o carinskoj uniji, ukoliko taj blok nastavi da primenjuje „dvostruke standarde“ u pregovorima sa Ankarom, izjavio je savetnik predsednika Turske Redžepa Tajipa Erdogana za ekonomska pitanja Jiit Bulut.\nTurske vlasti optužuju EU da uvodi nove prepreke za sprovođenje sporazuma, u sklopu kojeg bi Turskoj trebalo da budu ukinute vize za „šengensku zonu“.\n„Neka slobodno nastave da primenjuju dvostruke standarde i da krše obećanja data turskim građanima, ali treba da znaju da, ako zadrže takav stav, Turska će uskoro preduzeti neke veoma radikalne mere“, istakao je Bulut.\n„Turska bi mogla da revidira celokupne odnose sa EU, uključujući sporazum o carinskoj uniji i sporazum o prihvatu migranata“, upozorio je Erdoganov savetnik i dodao: „Evropa mora da ispuni svoja obećanja.“\nBudite prvi sa komentarom na članku "TURSKA preti: Suspendovaćemo SVE sporazume sa Evropskom unijom!"


Buš zatražio sankcije protiv Mugabeovog režima\nPredsednik SAD Džordž Buš je izjavio da će zatražiti uvođenje sankcija protiv "nelegitimne vlade" u Zimbabveu, nazvavši jučerašnji ponovni izbor Roberta Mugabea sramnim. On je zatražio i odlučnu reakciju Ujedinjenih nacija, uključujući i embargo na uvoz oružja u Zimbabve.\nDrugi krug predsedničkih izbora u Zimbabveu održan je u petak iako je lider opozicije Morgan Cvangiraj, koji je pobedio u prvom krugu, odbio da učestvuje zbog nasilja vlasti nad njegovim pristalicama. Nasilje Mugabeovog režima osudili su i EU i Savet bezbednosti, ali je izostala konkretnija mera svetske organizacije zbog protivljenja Južnoafričke Republike.\nU međuvremenu, Mugabe je najavio da će položiti zakletvu u nedelju.\n"Taksa je za Srbiju i njenu politiku, a ne za naše građane. Vlada Kosova nikad nije preuzela nikakve mere koje ugrožavaju život i zdravlje njenih gradjana, bez obzira na etničku pripadnost. Naša dela pokazuju da je propaganda Srbije da taksa od 100 odsto stvara humanitarnu krizu, uzaludna. Nema krize", napisao je on.\nAli, kako su neki mediji prenijeli da se radi o tome da je Vlda Kosova ta koja je dala donaciju oglasio se predsednik KBC Milan Ivanović koji je kazao da informacija o donaciji nije tačna


NOŽEM U VRAT POSLE SVAĐE Uhapšen osumnjičeni za napad na mladića (24) u Jakovu\nPripadnici Ministarstva unutrašnjih poslova u Beogradu, neposredno nakon izvršenja krivičnog dela, uhapsili su sinoć P. K. (59) zbog postojanja osnova sumnje da je u Jakovu, nožem naneo povrede dvadesetčetvorogodišnjem mladiću.\nP. K. se tereti da je nekon verbalnog, a potom i fizičkog sukoba, oštećenog ubo nožem u predelu vrata i ruke, nakon čega je pobegao sa lica mesta, ali je brzom intervencijom policije ubrzo uhapšen, saopštio je MUP.\nIZBODEN MLADIĆ (24) JAKOVU Napadač pobegao automobilom, povređeni u bolnici\nZbog postojanja osnova sumnje da je počinio krivično delo ubistvo u pokušaju, P .K. je određeno zadržavanje do 48 sati i on će uz krivičnu prijavu biti priveden nadležnom tužilaštvu.\nMladić (17) izboden nožem u Novom Pazaru, ranio ga dve godine stariji muškarac\nSRBIN I HRVAT KAO MULE Uhapšeni u Ekvadoru dok su u sebi prenosili drogu\nHrvat Dražen V. uhapšen je u ponedeljak na aerodromu u Ekvadoru zbog sumnje da u telu nosi kapsule punjene drogom, a pri pokušaju ulaska u isti avion pao je i srpski državljanin.


Press Online :: Društvo :: SKANDAL Napravili brljotine dok su gradili novi autoput, pa ovako pokušali da ih ZAMAŽU / print=true\nSKANDAL Napravili brljotine dok su gradili novi autoput, pa ovako pokušali da ih ZAMAŽU\nRadnici „Planuma“ izašli su juče na novu deonicu koridora 11 Ub-Lajkovac i počeli da zalivaju nastale pukotine na asfaltu bitumenom (?!), a da prethodno nisu o tome obavestili „Koridore“, „Puteve Srbije“ ili Ministarstvo građevine!\n„Blic“ je došao u posed fotografija na kojima se vidi kako radnici „Planuma“ tokom nenajavljenih radova krpe put zbog čije su neadekvatne izrade nedavno prijavljeni Tužilaštvu za organizovani kriminal. Naš izvor upoznat sa ovim događajima kaže da su radnici „Planuma“, osim što su pukotine na kolovozu zalivali bitumenom, čak i asfaltirali pojedine rupe na autoputu, među kojima su i one koje je napravio CIP kada je uzimao uzorke da bi uradio analizu radova.\nNa fotografijama se jasno vide kamioni “Planuma”, kao i da su radovi obavljeni kod reke Kladnice. Osim što su nevešto pokušali da prikriju svoje brljotine, radnici, kako “Blic” nezvanično saznaje, nisu hteli ni da zaposlenima u Ministarstvu odgovore zašto to rade, kao ni da li imaju dozvolu za te radove.\nPomenuta firma i njen direktor Ratomir Todorović inače su među onima koji su obuhvaćeni krivičnom prijavom koju je Ministarstvo uputilo Tužilaštvu za organizovani kriminal zbog mahinacija prilikom izrade kolovoza. Prijavom je obuhvaćeno 14 odgovornih lica, na čelu sa bivšim ministrom Milutinom Mrkonjićem.\nOsim njih, prijavljeni su i direktori građevinskih preduzeća “PZP Beograd” Bora Jelić i AS “Putevi Užice” Milan Bojović, koji su bili izvođači radova. Izgradnja ove deonice započeta je 2010. a završena je 2014. godine. Naručilac posla bilo je tadašnje Ministarstvo saobraćaja, korisnik “Koridori Srbije”, a izvođači “Planum”, “Putevi Užice” i PzP “Beograd”.\nDeonica Ub-Lajkovac na koridoru 11 nikada nije puštena u saobraćaj, a 4,5 kilometara, od ukupno 12,5 koji su asfaltirani, moraće da se radi iz početka, za šta će biti potrebno oko milijardu dinara, odnosno nešto više od osam miliona evra. U prijavi tužilaštvu se, između ostalog, navodi i da su na kolovozu uočena brojna oštećenja, a utvrđeno je da je umesto šljunka, u osnovu autoputa ugrađena glina! Bivši ministar i istaknuti funkcioner SPS Milutin Mrkonjić negirao je sve optužbe rekavši da je mislio da će za svoj rad na autoputu dobiti orden.\nCIP: Pukotine kroz ceo asfalt\nInženjeri iz CIP-a utvrdili su u procesu kontrole da pukotine na putu idu kroz ceo asfaltni sloj, kao i da su nastale na dnu slojeva autoputa. Ocenili su i da je glavni uzrok oštećenja sloj drobljenog kamena i nasip od gline koji se nalaze na dubini od 87 do 100 centimetara. Posle pregleda deonica autoputa na koje su ukazali “Putevi Srbije”, predloženo je da se sanira 2.620 metara kolovoza, a procenjeno je da bi za to bilo potrebno oko 580 miliona dinara.


Nikolić dogovorio dolazak pape u Srbiju, pa otkazano zbog SPC - Jutarnji GLASnik\nDo danas nije bilo poznato da je papi Franji 2016. godine, nakon što je prihvatio poziv da dođe u Srbiju, otkazana poseta zbog protivljenja Srpske pravoslavne crkve.\nTu informaciju je prvi put javno izneo ministar spoljnih poslova Ivica Dačić, a Tanjug je imao uvid u dokument koji dokazuje da je papa Franja u januaru 2016.godine prihvatio poziv tadašnjeg predsednika Srbije Tomislava Nikolića, koji je 2015. boravio u zvaničnoj poseti Vatikanu.\nNaime, u pismu otpravnika poslova Vatikana upućenog Nikoliću 18. januara 2016.godine navodi se da je papa Franja pihvatio poziv tadašnjeg predsednika Srbije.\n“Imajući u vidu vaš poziv da papa poseti Srbiju, papa je prihvatio i želi da realizuje svoje apostolsko hodočašće“, stoji u dopisu u kojem se kao termin posete predlaže 21. i 22. maj 2016. godine.\n“Zaista bih cenio da mi što je pre moguće potvrdite saglasnost za predložene datume“, piše otpravnik poslova uz molbu Nikoliću da tu informaciju drži u strogoj tajnosti.\nDan kasnije, 19. januara 2016.godine, u kabinet predsednika Nikolića stigla je još jedna nota vatikanskog otpravnika poslova u kojoj je napomenuto da bi prethodnica, koja treba da pripremi posetu pape Franje, stigla u Beograd već 24. januara.\nMeđutim, kako je ministar Dačić javno otkrio, nakon konsultacija Nikolića sa SPC, otkazana je poseta papi Franji.\nTagged PAPA FRANJA, POSETA, SRBIJA, TOMA NIKOLIĆ, VATIKAN


Milica i Nenad večeras u emisiji ‚‚Ja imam talenat‚‚ na RTS-u osvojili prvu nagradu i potvrdili da zaista imaju talenta. Drago nam je da smo još septembra prošle godine pisali o njima kao i pre nekoliko dana kada su ušli u finale.\nSve čestitke od portala OpstinaParacin.info\nZatvoreni bazeni u Paraćinu počinju sa radom\nOd 20.06.2011 godine zatvoreni bazeni Sporskog cenra Paraćin počinju sa radom posle kraće pauze zbog predsezonskog cišćenja.\nCene ulaza su nepromenjene odnosno dnevno kupanje 150 dinara, za decu do 12 godina 100 dinara, dok je noćno kupanje 250 dinar, a deca do 12 godina 150 dinara. Termini za rekreativno kupanje dnevno od 12h - 17h dok je noćno od 22h - 01h.\nRadomir T. (64) iz Paraćina, profesor u jednoj srednjoj školi u tom gradu, uhapšen je jer je „tražio i uzeo 100 evra da bi jednom učeniku popravio ocenu iz predmeta koji predaje”, saopštila je danas Policijska uprava u Jagodini.\nNjemu je određena mera zadržavanja do 48 sati, zbog postojanja osnovane sumnje da je izvršio krivično delo primanja mita, posle čega će biti priveden istražnom sudiji Više suda u Jagodini, navedeno je u saopštenju.\ntekst preuzet sa ove strane\nMilica i Nenad u finalu takmičenja Ja imam talenat\nKrajem septembra 2010 godine portal OpstinaParacin.info je preneo informaciju da su Milica Đokić i Nenad Mahmutović iz Paraćina ušli u prvi krug izbora za emisiju Ja imam talenat.\nSa zadovoljstvom Vas sada obaveštavamo da su Milica i Nenad ušli u finalno takmičenje za Ja imam talenat tako što su u polufinalnoj emisiji u nedelju 12.06.2011 godine izborili plasman za finale.\nPodsećamo da Milica Đokić i Nenad Mahmutović iz Paraćina, i pored oštećenja sluha i govora fenomenalno plešu.\nKulturni centar Paraćin u saradnji sa koncelarijom za mlade a po izboru djačkih parlamenta organizuje 08.06.2011 godine koncert grupe MVP na centralnom trgu u Paraćinu.\nMVP Srpska r&b grupa jedana od retkih r&b grupa na balkanu, a poznatiji po pesmi ‚‚Celu noć i celi dan‚‚.\nZavršen projekat digitalna škola u opštini Paraćin\nDeseta izložba fotografija - Kulturni centar Paraćin\nOne stvari kabare Dragoljuba Ljubičića\nPles sa Evropom 2011 u Paraćinu


Jedan jutrjuber iz Filadelfije i student medicine Zek Hajli, takođe je bio pogođen svim novonastalim svetskim problemima i pandemijom. "Dva meseca potpunog karantina dovela su do propadanja moje forme", izjavio je. "Nisam vežbao, nisam bio u mogućnosti da idem u teretanu, jednostavno, nisam radio ništa što bi mi omogućila spoljna sredina, izbavilo me iz kućnog pritvora i pokrenulo."\nKako bi nadoknadio sve što je propustio, Zek je odlučio da svakoga jutra trči i postavio je pred sebe izazov koga će se držati narednih mesec dana.\n"Posle duge stagnacije prvi dan je predstaljvao pravu borbu. Nisam znao kako da trčim brzo, gde da trčim, ili na koji način to da radim. Izgledao sam kao uvrnuti golub. Prvi dani su predstavljali pravi pakao. Bolele su me grudi, noge, celokupno telo mi se rasipalo. Naravno, svaka osoba sa kojom sam trčao bila je u mogućnosti da me ostavi u prašini."\nKoristeći mobilni trenerski servis putem Nike Run aplikacije, ovaj trkač održavao je sebe motivisanim, istovremeno se terajući svako jutro da nastavi sa svojim jutranjim treningom, uprkos vremenskim uslovima i svom ličnom raspoloženju.\n"Smatram da je najbolja stvar koju možete uraditi onda kada pokušavate da uradite nešto novo, da to nastavite da radite, ne prekidate i stvorite kontinuitet. Jednostavno ne znam kada se to dogodilo, ali postepeno, sa svakim danom i pretrčanim kilometrom, postajalo je sve lakše i lakše."\n"Ne samo da sam trčao bolje, već sam se takođe daleko bolje osećao i počeo sam da ustajem iz kreveta sa većim elanom i nastavljam sa svojim jutranjim trčanjem. Dogodio se i taj momenat da sam došao do maksimalnih rezultata i forme, konačno uspevajući da stvorim kontinuitet. Zapravo nisam ni shvatio šta se dogodilo, niti šta je u pitanju, ali mi je postalo jasno da je osećaj sreće redovno nastavljao da se širi mojim telom iz stomaka."\nKako se njegov trkački performans poboljšavao, jutjuber je počeo ne samo da se oseća bolje fizički, već su njegove nove jutranje rutine imale i veoma pozitivan uticaj na ostale aspekte života, takođe.\n"Dobra stvar jeste to što je ova nova i zdrava navika postala sastavni deo svega ostaloga što bih radio", dodao je. "Lepše spavam i lakše, nivo stresa je daleko niži i počeo sam se fokusirati na veoma važne stvari, kao što je moja porodica. Međutim, postao sam svestan pojedinih stvari koje do tada nisam smatrao važnim, nalik gledanju televizije i video igricama."\nSada kada je jednomesečni izazov gotov, Zek planira da trčanje ostavi kao sastavni deo svog životnog sitla i personalne fitnes rutine. "Prešao sam put od trčanja u trajanju od par kilometara i osećaja da je mrtvačnica jedino mesto na koje mogu otići posle toga, do svakodnevnog trčanja od gotovo deset kilometara i savršenog osećaja. Ukoliko vam ovo ne otkriva koliku moć vaše telo zapravo poseduje i promene koje možete doživeti u jednomesečnom periodu, onda jednostavno ne znam šta više da vam kažem."


Vujošević: "Ima sredstava i za još nešto, osim za bolesnu decu!" - Sportske.net\nVujošević: "Ima sredstava i za još nešto, osim za bolesnu decu!"\nTrener košarkaša Partizana izjavio je da će Partizan pokušati da se domogne "vajld karda" za učešće u Evroligi i da kandidatura Beograda za domaćinstvo završnog i kvalifikacionog turnira EL govori da novca ima "za još nešto, osim za bolesnu decu".\nTrener košarkaša Partizana Duško Vujošević rekao je danas da njegova ekipa zbog samopoštovanja mora dobro da odigra protiv Crvene zvezde Telekom, u Superligi Srbije, kao i da neće biti propast sveta ako crno-beli sledeće sezone ne budu igrali u Evroligi.\n"Svaki derbi ima specifičan sjaj i važnost i mi bi pred svojom publikom trebalo da 'overmo' prednost domaćeg terena. Koncentrisaćemo se da odigramo do kraja ovu domaću ligu, bez obzira na posebne okolnosti. Nadam se da će Partizan utakmicu rešiti u svoju korist", rekao je Vujošević novinarima u Beogradu.\nKošarkaši Partizana igraju u sredu od 19 sati u hali "Pionir" kao domaćini protiv Crvene zvezde Telekom, utakmicu petog kola Superlige Srbije. Partizan i Zvezda su do sada jedine dve neporažene ekipe u takmičenju.\n"To na neki način pojačava obavezu pred sutrašnji susret, uspeli smo da se povratimo posle šoka i ma koliko to bilo teško, okrenuli smo svoje poglede na budućnost. Imamo motiv više i obavezu zbog samopoštovanja i dresa kluba koji nosimo. I oni imaju obavezu više, jer su 12, 13 godina gubili trofeje", rekao je trener Partizana.\n"Ne želimo da imamo predrasude, što bi Hamlet rekao, čovek treba da bude spreman i to je sve", naveo je Vujošević i dodao da je zdravstveni bilten ekipe dobar.\nOn je istakao da će klub pokušati da dođe do specijalne pozivinice, "vajldkarte" za Evroligu sledeće sezone.\n"Biće pokušaja, ali ne treba biti nerealan optimista. Evroliga je za klasu iznad svih drugih takmičenja, ali i Jadranska liga i Evrokup su zahtevni. Videli smo ove sezone da uspeh u njima može biti glorifikovan i značajan. U svakom slučaju, neće biti propast sveta", rekao je Vujošević.\nTrener crno-belih kazao je da mu je drago što se Beograd kandidovao za domaćina završnog turnira Evrolige, kao i kvalifikacionog turnira za to takmičenje.\n"Sve mi to pomalo liči na onu narodnu pesmu 'Ajde Jano kuću da prodamo, samo da igramo'. Vidim da ima sredstava i za još nešto, osim za bolesnu decu", rekao je on.\n"To mora da se izdrži i podnese", istakao je Vujošević.\nOn je rekao da veruje da će Partizan napraviti dobar tim za sledeću sezonu, kao i da se isplati igrati u Evrokupu, jer to donosi premiju grada.\nKošarkaš Partizana Nikola Milutinov rekao je da će njegova ekipa dati sve od sebe kako bi odbranila šampionsku titulu u Srbiji.\n"Svaki derbi ima veliki značaj, daćemo sve od sebe da pobedimo i pomognemo sebi da osvojimo jedini preostali trofej u sezoni", rekao je Milutinov.


Kultura za sve! | CityMagazine\nOvih dana, svaki stanovnik ili posetilac naše zemlje je u prilici da na ulicama gradova doživi nesvakidašnje iskustvo – najveću virtuelnu postavku Muzeja savremene umetnosti. I ono što je verovatno jedna od najboljih stvari u vezi sa ovom kampanjom je jednostavnost.\nNaime, dovoljno je skinuti besplatnu aplikaciju msu Art sa Google play stora, startovati je, uperiti telefon ka bilbordu ili nekom drugom vizuelnom rešenju najvećih domaćih oglašivača i dešava se transformacija, bilbord se putem tehnologije pretvara u umetničko delo iz muzeja. Efekat koji ova prosta radnja ostavlja na “konzumenta” umetnosti je gotovo magičan. Verovatno zato što nije čest slučaj kombinacije dve, naoko nespojive stvari, umetnosti i tehnologije. Pogotovo ne u jednoj reklamnoj kampanji. Tehnologija na kojoj se kampanja bazira naziva se augumented reality (proširena stvarnost) u čije detalje u ovom tekstu nećemo ulaziti iz prostog razloga što kada se objasni, svaka ovako neobična i relativno nova stvar gubi deo svoje magije.\nZa sada, dovoljno je reći da se upravo zbog kombinacije ove tehnologije i umetnosti sama aplikacija zove ARt (AR - augumented reality; Art – umetnost). Poprilično neskromno, ovu kampanju smo nazvali Najveća virtuelna umetnička postavka svih vremena, ali brojke u vezi sa ovom izložbom su sve samo ne skromne – u isto vreme se dešava na oko 950 lokacija na ulicama, u oko 550 radnji i poslovnica, u 15 najtiražnijih novina i 15 najvećih srpskih gradova. Posebno smo ponosni na činjenicu da naša kampanja funkcioniše u gotovo celoj Srbiji, s obzirom da se slične inicijative uglavnom koncentrišu na Beograd.\nNajveća virtuelna umetnička postavka svih vremena\nIdeja za ovu akciju je potekla iz agencije McCann Beograd. Iako je sama kampanja tek lansirana, ona je deo jedne nekoliko godina stare inicijative i kontinurane kampanje u kojoj agencija u kojoj ja radim podržava razne projekte, pojedince i institucije iz oblasti kulture. Šira javnost je za ovo saznala prvi put pre tri, četiri godine kada smo radili kampanju za Muzej nauke i tehnike u Beogradu, a kampanje su postale široko popularne kroz našu saradnju sa Jugoslovenskim dramskim pozorištem i sada već čuvenom Dramom u taksiju. Birajući u svom radu najznačajnije kulturne institucije, sada sarađujemo sa Muzejem savremene umetnosti u Beogradu. Do te mere se ova vrsta radova odomaćila u okviru agencije da je sada već postala naše dugoročno strateško opredeljenje što se tiče pro bono projekata.\nRazlozi za bavljenje ovom temom su u stvari veoma jednostavni: nama iz oglašavanja kultura je veoma bliska delatnost, a mnogi od nas su i potekli iz raznih umetničkih ili društvenih disciplina, te svako od nas ovo vidi kao način da nešto vrati sopstvenoj struci; takođe, smatramo da je stvar mentalne higijene baviti se kulturom u vremenu stalnog jurenja za materijalnim vrednostima i profitom, a kada su kultura i umetnost skrajnute na margine društvenog delovanja; I konačno, u pitanju je i lični, sebični razlog potrebe za uživanjem u delima iz Muzeja savremene umetnosti u vreme dok traje njegova rekonstrukcija. Sarađujući sa svim ovim institucijama, shvatili smo da je što se komunikacije sa svojom sadašnjom ili budućom publikom tiče, svima potrebna ista stvar – otvaranje prema širokom auditorijumu. Otuda dolazi i naša poruka #KulturaZaSve koja predstavlja napor muzeja i agencije u borbi protiv lažnog kulturnog elitizma, a za približavanje ka ljudima zbog kojih ova institucija de facto i postoji. Ovom kampanjom, kao i prethodnim, naša namera je da malo “provetrimo” kulturnu scenu i unesemo dašak pozitivnosti.\nIako deluje veoma jednostavno, kampanja za Muzej savremene umetnosti pažljivo je planirana i pripremana mesecima. U njenom razvijanju učestvovao je agencijski i tim sa strane muzeja, a potom i tim za tehnološki razvoj aplikacije, kao i produkcioni tim. Konačno, u kampanju su se uključili i najveći srpski oglašivači. Rad same aplikacije se sve vreme prati u unapredjuje, jer je u pitanju “živa stvar” za koju je naprosto neophodno da se testira i poboljšava. Ovo je zaista tek početak kampanje. U planu je Ios verzija aplikacije, za korisnike Iphona. U kampanju se uključuje sve više klijenata koji daju dozvolu da se njihova vizuelna rešenja koriste kao okidači za dela iz muzeja. U planu je i prelazak na 3D objekte koji će zaista biti novi nivo rada aplikacije, kao i mnoge druge novine, ali o tome neki drugi put kada stigne na red.\nHajde da za sada uživamo u delima iz muzeja u kojima več neko vreme nismo bili u prilici da uživamo.\nMa’nene festival: Indonežanski seljaci iskopavaju svoje pretke na svake tri godine google play store · mccann · mobilna aplikacija · muzej savremene umetnosti · muzeji


Ambasador Lo Kašo sa ministrom spoljnih poslova Selakovićem\nMinistar spoljnih poslova Nikola Selaković primio je jutros ambasadora Italije Karla Lo Kaša uoči posete Beogradu ministra spoljnih poslova i međunarodne saradnje Luiđija Di Maja, 21. i 22. juna. Glavne teme razgovora bile su odlični bilateralni odnosi, snažna podrška Italije Srbiji na putu pristupanja EU i dijalogu Beograd-Priština.\nSelaković je poručio da Srbija veoma pridaje značaj daljem razvoju ukupnih odnosa sa Italijom, koji se odvijaju u duhu prijateljstva i bliskih veza između naših naroda.\nIstakao je da se saradnja Srbije i Italije razvija na nivou strateškog partnerstva, kao i da se to ogleda u visokom nivou političkih i ekonomskih odnosa i razgranatoj i uspešnoj saradnji na brojnim poljima. Selaković je dodao da bi za odnose dveju država bilo korisno da se u bliskoj budućnosti održi četvrta zajednička sednica vlada.\nMinistar je poručio da je ekonomska saradnja jedan od prioriteta i podvukao da je Italija jedan od najznačajnijih investitora u srpsku privredu, izrazivši zadovoljstvo zbog činjenice da nivo trgovinsko-ekonomske razmene između naših zemalja u prva četiri meseca ove godine beleži rast.\nRazgovarano je o dijalogu Beograda i Prištine, i ovom prilikom ministar Selaković je ponovio da je Beograd posvećen dijalogu, što je pokazano i na poslednjem sastanku u Briselu uprkos opstrukciji i potpuno nekonstruktivnom odnosu Prištine.


Novosti & Dogadjaji\nKicic kod Mitrovice sada sa novom elektricnom mrežom 20-06-2018\nSledeca investicija od Kosovske Kompanije za Distribuciju i Snabdevanje Elektricnom Energijom KEDS, bila je u jednom važnom regionu Mitrovice, tacnije u selu Kicic.\nInvesticije KEDS-a položene u selu Veliki Kicic, direktno ce uticati na kvalitetnom i stabilnom snabdevanju elektricnom energijom. One takode imaju efekta na padu gubitaka i saniranju opasnosti od izlaganja opasnostima gradana od zastarele mreže.\nGlasnogovornik KEDS-a, Viktor Bužala je rakao da i u Velikom Kicicu, kao i na svakom drugom mestu na Kosovu KEDS reguliše elektricnu mrežu.\n“Mi smo radosni što 269 porodica ovog sela imaju kvalitetniju i bezbedniju elektricnu energiju. Ovo je jedan pokazatelj da je KEDS odlucan da reguliše elektricnu mrežu na celoj teritoriji zemlje, sa prioritetom tamo gde je stanje teže i gde je broj potrošaca veci” , rekao je Bužala.\nOd ove investicije koristi ce imati 269 porodica. Postavljena su 195 stuba niskog napona, 44 stuba srednjeg napona i položena su 8 hiljada i 300 metara kabla niskog napona i 2 hiljade i 200 metara drugih za srednji napon. U sklopu projekta takode je izvršeno i demontiranje starih stubova.\nMedu 269 porodica, korisnici iz ovog projekta su i porodice Fejza, Ibiši, Beriša, Azemi i druge.\nAvni Azemi, stanovnik ovog dela, kaže da investicija je dobrodošla i stanovnici ocekuju rezultate. “Vidi se da se radilo od strane KEDS-a. Verujem da je KEDS-u bilo jasno da je situacija ovde bila veoma teška i sada se mnogo nadamo da ce stvari ici na bolje što se tice stabilnog napona i potom i ostalih stvari ”, rekao je Azemi.\nZa investicije koje KEDS vrši sada i neko vreme u regionu Mitrovice, nekoliko dana ranije se oglasio i podpresednik ove opštine, Faruk Mujka. Mujka, tokom jednog susreta koji je održao sa predstavnicima KEDS-a, zahvalio je njima izražavajuci da su slicne investicije veoma važne za grad i sela Mitrovice na nacina da ovaj region ima stabilno stanje sa elektricnom energijom.\n+ Uputstva za bezbednost\n+ Prijavi Zloupotrebu\n+ Važni linkovi\n+ Slobodna radna mesta\nUNSK i relevantne institucije ...\nKonacno je rešeno pitanje snab...\nStvoreno u rekordnom roku reše...\nPožar u Trepci prouzrokovao je...\nArhiva Novosti & Dogadjaja\nOdržavanje & Planirani prekidi\nInformacije o isključenju zbog planiranih radova i održavanju mreže\nPronadjite projekte KEDS-a\nPronadjite obaveštenje za slobodna radna mesta